Cynlluniau i agor amgueddfa filwrol yn “sarhad” i’r gymuned leol meddai Plaid Cymru - Plaid Cymru\nMae'r Amgueddfa Meddygaeth Filwrol yn bwriadu adleoli i leoliad ym Mae Caerdydd, o Farics Keogh yn Aldershot, Surrey. Mae Nasir Adam, actifydd cymunedol wedi galw’r penderfyniad yn enghraifft arall o bethau “yn cael eu gorfodi ar y gymuned leol, heb unrhyw ymgynghori â thrigolion.” Tra bod yr amgueddfa’n dweud bod ymgynghoriad cyhoeddus “bellach ar y gweill” mae deiseb a ddechreuwyd gan drigolion lleol i atal yr adleoli yn awgrymu nad yw hwn yn gywir.\nDywed Leanne Wood AS nad yw adleoli’r amgueddfa i Gaerdydd yn gwneud unrhyw synnwyr o ystyried diffyg hanes milwrol Caerdydd, ac yn dweud fod y penderfyniad yn dystiolaeth bellach o ‘gentrification’ ardal Bae Caerdydd - ailddatblygiad sydd wedi gweld llawer o gymunedau hanesyddol yr ardal yn cael eu gwthio i'r ochr.\nWrth i bobl o bob rhan o Gymru ddangos eu cefnogaeth i ymgyrch ‘Black Lives Matter’, mae Ms Wood yn galw am amgueddfa sy'n cynrychioli hanes pobl dduon a rhai o grwpiau lleiafrifoedd ethnig eraill oedd yn galw Caerdydd ac ardaloedd eraill ledled Cymru yn gartref.\nRoedd arfer bod amgueddfa a oedd yn cynrychioli bywydau ei gymuned amlddiwylliannol amrywiol ym Mae Caerdydd - Canolfan Hanes a Chelfyddydau Trebiwt - ond caeodd hyn ei drysau yn 2016 oherwydd diffyg cyllid. Hon oedd yr un flwyddyn y dechreuodd yr Amgueddfa Meddygaeth Filwrol chwilio am ei chartref newydd. Mae'r amgueddfa newydd yn addo “profiad ymwelwyr o'r radd flaenaf” ac yn gwerthu eitemau fel copïau o wisgoedd milwrol a ffigurynnau tanc bach yn ei siop anrhegion.\nDwedodd Leanne Wood AS, Gweinidog Cysgodol dros Gyfiawnder a Chydraddoldeb:\n“Mae hi’n sarhad ar y bobl sy’n perthyn i’r ardal fod Cyngor Caerdydd wedi gwylio Canolfan Hanes a Chelfyddydau Trebiwt yn cau oherwydd diffyg arian yn 2016, dim ond i groesawu’r Amgueddfa Meddygaeth Filwrol i’r ardal.\n“Nid tref filwrol yw Caerdydd, a dydy hi ddim yn gwneud synnwyr cael amgueddfa yn gogoneddu rhyfela yno. Mae'r hyn sydd ganddo yn hanes cyfoethog, ond mae hyn yn cael ei wthio o'r neilltu yn gyflym gyda ‘gentrification’ ardal Bae Caerdydd.\n“Beth sy’n ychwanegu sarhad pellach, yw ein bod ni'n clywed bod yr amgueddfa i'w lleoli ar un o'r meysydd chwarae olaf sydd ar ôl yn yr ardal.\n“Yr hyn sydd ei angen yw amgueddfa sy’n adlewyrchu hanes amrywiol ac amlddiwylliannol y bobl sy’n galw ardal Bae Caerdydd yn gartref.”\nDywedodd actifydd cymunedol ac Ymgeisydd Plaid Cymru ar gyfer De Caerdydd a Phenarth, Nasir Adam,\n“Mae amgueddfa lwyddiannus gyda chyswllt clir â phrofiadau trigolion lleol. Nid oes gan Gaerdydd hanes milwrol, ac felly mae'n rhaid i ni ofyn hanes a diwylliant pwy sy'n cael ei adrodd yn yr Amgueddfa Meddygaeth Filwrol?\n“Daw’r symudiad diweddaraf hwn ynghyd nifer o bethau eraill sy’n cael eu gorfodi ar y gymuned leol, heb unrhyw ymgynghori â thrigolion.\n“Os na all pobl yn gweld eu hunain yn cael eu cynrychioli mewn amgueddfeydd, dydyn nhw ddim yn mynd i eisiau fod yn rhan ohono.”


Ynys Alys - Becca Naiga o Dan y Sbotolau\nYnys Alys: Becca Naiga\nSeren ifanc o dan y sbotolau\nWedi cyfnod o drwmgwsg, mae byd y theatrau araf ddeffro.\nUn o sêr diweddaraf byd celfyddydau Cymru ydi Becca Naiga. Mae Becca yn actio yn Ynys Alys, cynhyrchiad newydd gan Gwmni Frân Wen. Mae’r sioe yn argoeli i fod yn un arbennig iawn wrth gyfuno sgiliau amryw o unigolion creadigol i greu un sioe wych.\nCafodd Lysh Cymru gyfle i sgwrsio efo Becca am ei gyrfa, stori Ynys Alys yn fras a’i rôl hi yn y sioe...\nBecca Naiga: Fi yw Alys ac mae’r sioe am rywun sy’n mynd allan i ffeindio annibyniaeth a thrio ffeindio allan pwy ydyn nhw a beth yw annibyniaeth. Mae o’n mynd trwy storis pobl eraill ac yn cysylltu efo stori fi, sef Alys. Yn y sioe mae miwsig a theatr yn dod at ei gilydd. Casi Wyn a Lemarl Freckleton sydd yn gwneud y gerddoriaeth a Gareth Evans-Jones sydd wedi sgwennu’r ddrama. Mae o’n actually anhygoel, os dach chi’n cal y siawns dewch i watshad o achos fyddwch chi’n cael eich tywys i le gwbl wahanol, i fyd hollol wahanol!\nLysh Cymru: Dyma dy gynhyrchiad proffesiynol cyntaf! Sut wyt ti’n teimlo?\nBN: Mae’n anhygoel i fod yn onest. Mae cael y profiad a’r cyfle i wneud rhywbeth dwi’n caru neud ac isho neud yn amazing i fi. Dwi’n teimlo’n rili lwcus i fod yn rhan o hwn, dwi’n shocked fod o’n digwydd i fi, a bod yn onest!\nLC: Ai perfformio’n broffesiynol oedd dy freuddwyd di?\nBN: Pan o’n i’n tyfu fyny o’n i bob tro isho actio. Mae cal y siawns i neud o efo Frân Wen yn anhygoel. Dwi mor hapus i fod yn neud o.\nLC: Wnes di gychwyn efo Frân Wen yng nghlwb Cwmni’r Ifanc Frân Wen. Sut brofiad oedd hynny?\nBN: Do, nesh i ddechra yn 2015. Oeddwn i’n meddwl ar y pryd mai diddordeb oedd actio, rhywbeth i wneud yn fy amser rhydd, ond rŵan dwi’n actio fel gwaith! Mae’n neis eu bod nhw wedi gofyn i fi ddod nôl i wneud rôl broffesiynol!\nLC: Pa mor bwysig ydi cyfleon fel hyn ym myd y celfyddydau i bobl ifanc?\nBN: Dwi’n meddwl fod o’n bwysig iawn, oherwydd pan o’n i’n tyfu fyny oeddwn i wastad yn meddwl byddwn i’n gorfod symud i Fanceinion neu i Lundain i gael siawns i wneud be oeddwn i isho wneud. Mae cael cwmni fel Cwmni Frân Wen, sy’n gallu helpu pobl ifanc i ddarganfod be maen nhw isho neud, mor bwysig. Heb Frân Wen, fyswn i wedi rhoi give up a neud job normal arall. Mae o’n bwysig iawn i estyn i ochr greadigol pobl ifanc.\nLC: Oes gen ti gyngor i ferched ifanc Cymru sydd efo diddordeb mewn perfformio’n broffesiynnol?\nBN: Ceisia weld os mae ‘na gwmnïau drama lleol i ti, fel Cwmni Frân Wen sydd ym Mhorthaethwy. Cysyllta efo llefydd fel ‘na. Os ydach chi isho neud rhywbeth, go for it a paid â bod ofn! Mae gwaith caled yn talu a paid byth a meddwl ‘Dwi’m yn ddigon da’. Os ydach chi angen help, gofynnwch am help. Mae ‘na bob tro rhywun sy’n gallu helpu, fel athrawon drama. Wnaeth fy athrawes drama i helpu fi lot.\nDwi dal yn meddwl, ‘ai breuddwyd ydi hyn?’ Mae o wedi cymryd sawl blwyddyn i gyrraedd lle ydw i, ond dim ond y cychwyn yw hyn!\nPob hwyl Becca, torra goes! Mae Ynys Alys yn cychwyn heno ac yn perfformio ym Mangor, Pwllheli, Rhosllannerchrugog, Aberystwyth, Caernarfon, Merthyr Tudful, Llanelli a Caerdydd tan y 9fed o Ebrill.


Bil y Farchnad Fewnol: Annibynwyr yn ymbil ar yr Arglwyddi – Golwg360\nBil y Farchnad Fewnol: Annibynwyr yn ymbil ar yr Arglwyddi\nPryderon am ddyfodol datganoli\nMae’r Annibynwyr wedi ysgrifennu at Dŷ’r Arglwyddi i fynegi eu pryder ynghylch effaith Bil y Farchnad Fewnol ar ddatganoli yng Nghymru.\nBydd ail ddarlleniad o’r Bil yfory (dydd Llun, Hydref 19) a dydd Mawrth (Hydref 20), ac mae’r enwad yn galw ar yr Arglwyddi i wrthwynebu’r “ymosodiad mwyaf erioed ar ddatganoli”.\nMaen nhw’n dweud eu bod nhw’n ofni y gallai gweithredu’r Bil niweidio economi, amgylchedd, safonau bwyd a lles anifeiliaid yng Nghymru ac y byddai trosglwyddo’r grym tros wariant mawr o’r Senedd yng Nghaerdydd i weinidogion Llywodraeth Prydain yn “gam annemocrataidd”.\nYn eu llythyr, dywed yr Annibynwyr fod “cynnwys y Bil, a’r modd y cafodd ei gyflwyno, yn dirmygu ac yn diystyru hawliau democrataidd ein cenedl”.\nMaen nhw’n dweud bod yr hawliau hynny wedi’u hennill “trwy ymgyrchu hir a phleidlais y mwyafrif mewn dau refferendwm”.\n“Cytunwn â’r farn a fynegwyd mai’r cam hwn i ganoli pŵer yn San Steffan yw’r ymosodiad mwyaf ar ddatganoli ers ei sefydlu dros ugain mlynedd yn ôl,” meddai’r llythyr wedyn.\n“Ystyriwn fod trosglwyddo pwerau gwario ar seilwaith, datblygu economaidd, diwylliant, chwaraeon, a chefnogaeth ar gyfer cyfleoedd addysgol a hyfforddiant, i ddwylo Gweinidogion llywodraeth y Deyrnas Unedig yn gam annemocrataidd.\n“Dylid cadw’r grym dros y fath wariant, y dewisiadau a’r penderfyniadau, yma yng Nghymru.\n“Ofnwn y gallai’r Bil gael effaith andwyol ar les a ffyniant ein pobol, safonau bwyd a lles anifeiliaid, a dyfodol yr amgylchedd.\n“Er enghraifft, fe allai llywodraeth y DU gytuno i ostwng safonau cynhyrchu bwyd yn Lloegr er mwyn cynhyrchu bwyd yn rhatach.\n“Gallai hynny arwain at foddi’r farchnad yng Nghymru, lle byddai’r safonau’n dal yn uwch, gyda chanlyniadau dinistriol i amaethwyr Cymru.\n“Byddai caniatáu mewnforio bwyd rhatach o wledydd eraill sydd â safonau’n is, a ninnau yng Nghymru heb unrhyw lais yn y mater, hefyd yn cael yr un effaith ddifrodol.\n“Fel y gwyddoch, fe fydd Ail Ddarlleniad y Bil yn Nhŷ’r Arglwyddi ar Hydref 19.\n“Fe wyddoch hefyd, mae’n siŵr, bod anniddigrwydd mawr ynglŷn â’r modd y cafodd y Bil yma ei ruthro drwy Tŷ’r Cyffredin, heb ymgynghoriad gyda’r llywodraethau datganoledig.\n“Erfyniwn arnoch, gyda’r parch pennaf, ar yr awr hwyr hon, i roi llais yn Nhŷ’r Arglwyddi i’r cam mawr sy’n cael ei wneud â’n cenedl.”\nVaughan Gething yn beirniadu diffyg cefnogaeth Llywodraeth Prydain i gynnal swyddi\nFe ddaw ar drothwy cyfnod clo cenedlaethol fydd yn para pythefnos yng Nghymru\n“Rwyt ti’n breuddwydio, mêt”: newyddiadurwraig yn lambastio gwleidydd\nTova O'Brien wedi rhoi pwysau ar Jami-Lee Ross ar ôl i'w blaid golli'n drwm yn etholiad Seland Newydd wedi honiadau o gelwyddau a chamarwain bwriadol\n“Does neb eisiau Nadolig digidol” – rhybudd gan esgob Albanaidd\nFe ddaw ar ôl i un o glinigwyr blaenaf yr Alban rybuddio y gallai cynulliadau mawr gael eu gwahardd dros gyfnod y Nadolig


Mae eich pensiwn CPLlL yn cael ei addasu bob blwyddyn yn unol â chostau byw os ydych:\nYn 55 oed neu’n hŷn.\nWedi ymddeol ar sail salwch, beth bynnag fo’ch oedran.\nYn derbyn pensiwn goroeswyr.\nCyfeirir yn aml at y cynnydd hwn fel ‘gwarchod rhag chwyddiant’ (inflation proofing) neu ‘mynegrifo’ (index linking), ond bydd yn cael ei ddangos ar eich slip cyflog fel ‘Codiad Pensiwn’.\nBydd addasiad yn cael ei weithredu o’r dydd Llun cyntaf ym mis Ebrill ar ôl i’r flwyddyn dreth ddod i ben ar 5 Ebrill, a bydd yn cael ei fesur gan y cynnydd canrannol yn y Mynegai Prisiau Defnyddwyr (CPI) yn y deuddeng mis hyd at fis Medi bob blwyddyn.\nY symiau ar gyfer y Mynegai Prisiau Defnyddwyr (MPD) am y blynyddoedd diwethaf oedd:\n7 Ebrill 2008: 3.90%\n6 Ebrill 2009: 5.00%\n12 Ebrill 2010: -1.4%\n11 Ebrill 2011: 3.10%\n9 Ebrill 2012: 5.2%\n8 Ebrill 2013: 2.2%\n7 Ebrill 2014: 2.7%\n6 Ebrill 2015: 1.2%\n11 Ebrill 2016: -0.1%\n10 Ebrill 2017: 1%\n9 Ebrill 2018: 3%\n8 Ebrill 2019: 2.4%\n6 Ebrill 2020 1.7%\n12 Ebrill 2021 0.5%\nDoedd dim cynnydd yn dalwyd yn 2010 a 2016 o ganlyniad i ffigurau MPD negyddol.\nCodiad Pensiwn a IPG\nMae'r CPLlL wedi ei gontractio allan o Ail Bensiwn y Wladwriaeth (a elwid gynt yn SERPS - Cynllun Pensiwn y Wladwriaeth ar Sail Enillion). Pan fyddwch yn cyrraedd oedran pensiwn y wladwriaeth, byddwch yn derbyn hysbysiad gan Gyllid a Thollau EM yn rhoi manylion am eich Isafswm Pensiwn Gwarantedig (IPG) (dyma'r swm gwarantedig o bensiwn sy’n sicr o gael ei dalu i chi gan y Cynllun Pensiwn Llywodraeth Leol pe na baech wedi eithrio o Ail Bensiwn y Wladwriaeth).\nMae eich IPG eisoes wedi'i gynnwys yn y cyfanswm o bensiwn a gewch gan Gronfa Bensiwn Gwynedd. O oedran pensiwn y wladwriaeth, felly, mae eich codiad pensiwn yn cael ei dalu o 2 ffynhonnell, Cyllid a Thollau EM a Chronfa Bensiwn Gwynedd.\nEr enghraifft, os ydych yn derbyn pensiwn blynyddol o £ 3000 ac mae £ 1000 ohono ymwneud â'r IPG. Byddai’r elfen cynnydd ar y £ 1000 yn daladwy fel rhan o'ch Pensiwn y Wladwriaeth a delir gan Gyllid a Thollau EM tra byddai'r £2000 arall yn cael ei gynyddu drwy eich pensiwn gyda Chyngor Gwynedd.


Cyfradd cyfnewid Kazakhstani Tenge (KZT) I Malaysin Ringgit (MYR) byw ar farchnad cyfnewid Forex\nCyfraddau cyfnewid FOREX updated: 10/08/2020 01:57\nKazakhstani Tenge - Malaysin Ringgit pris ar hyn o bryd ar y farchnad cyfnewid Forex yn 10 Awst 2020\n01:57:09 (Diweddariad cyfradd forex mewn 59 eiliad)\n1 MYR = 100.34 KZT\nCyfradd cyfnewid Forex o Kazakhstani Tenge i Malaysin Ringgit. Ar Forex, mae 1 Kazakhstani Tenge yn costio 0.01 MYR. Y gyfradd gyflymaf ar-lein Kazakhstani Tenge. Gweler cyfraddau cyfnewid y funud, yr awr neu'r dydd.\nSiart masnachu Forex Malaysin Ringgit - Kazakhstani Tenge yn byw, 10 Awst 2020\nSiart masnachu Forex Tenge I Malaysin Ringgit yn byw, 10 Awst 2020\nMae'r siart o Kazakhstani Tenge i Malaysin Ringgit Wcrain ar 10 Awst 2020 yn cael ei gyflwyno ar ein gwefan. Mae'r siart uchod yn rhyngwyneb gweledol o Kazakhstani Tenge i Malaysin Ringgit. Gellir darganfod yr union gyfradd Kazakhstani Tenge ar y siart os ydych chi'n hofran drosti. Mae'r graff cyfradd cyfnewid yn newid yn awtomatig bob 30 eiliad.\nTrosi Kazakhstani Tenge I Malaysin Ringgit Kazakhstani Tenge I Malaysin Ringgit Cyfradd cyfnewid Kazakhstani Tenge I Malaysin Ringgit Hanes y gyfradd gyfnewid\nMasnachu ar-lein Kazakhstani Tenge (KZT) i Malaysin Ringgit ar hyn o bryd\nRydyn ni'n dangos y gyfradd gyfnewid o funud i funud. Newid munud yn y Kazakhstani Tenge i'r Malaysin Ringgit - 0.0000 MYR. Cyfradd gyfnewid y funud o'r Kazakhstani Tenge i'r Malaysin Ringgit yn y tabl am 10 munud. Mae gennym dabl o werthoedd ar gyfer y 10 munud olaf i'w gweld yn hawdd.\nMasnachu ar-lein Kazakhstani Tenge (KZT) i Malaysin Ringgit masnachu olaf awr\nGellir gwylio newidiadau yn y gyfradd gyfnewid bob awr. Y cynnydd yn y gyfradd Kazakhstani Tenge (KZT) i Malaysin Ringgit ar yr awr hon yw - 0.0000 MYR. Cyfradd cyfnewid yr awr o'r Kazakhstani Tenge i'r Malaysin Ringgit yn y tabl am 10 awr. Gweler data cyfradd cyfnewid am 10 awr yn y tabl ar y dudalen hon.\nMasnachu ar-lein Kazakhstani Tenge (KZT) i Malaysin Ringgit tuedd heddiw 10 Awst 2020


Y gorau Glanhawr Gwrth Heneiddio gan y gwneuthurwr Glanhawr Gwrth Heneiddio, cyflenwr, cyfanwerthwr, dosbarthwr, a ffatri\nNEW WEI-LIN ENTERPRISE CO., LTD. Cafodd ei sefydlu fel Taiwan Glanhawr Gwrth Heneiddio gwneuthurwr a'r cyflenwr, ein ffatri yn cynnwys y diweddaraf mewn peiriannau ac offer profi uwch-dechnoleg. Rydym yn parhau i wella ar ansawdd cynnyrch a sicrhau bod pob cynnyrch rhagori ar y safonau perfformiad a dibynadwyedd a ddisgwylir gan gwsmeriaid ledled y byd. Mae cwsmeriaid yn sicr o gael y cynnyrch proffesiynol mwyaf arloesol ac ansawdd uchaf. Peidiwch hesitance i cysylltu â ni nawr.\nI ddod o hyd a siopa gorau Glanhawr Gwrth Heneiddio, mae angen i chi wybod am y safon uchaf o Glanhawr Gwrth Heneiddio gwneuthurwr, cyflenwr, dosbarthwr cyfanwerthwr ac o ffatri\nGlanhawr Burum VSK Mae'r swigod cain yn tynnu baw a cholur yn ysgafn ac yn hawdd,glanhau pores a baw yn drylwyr,ac mae'r croen yn llyfn ac yn dyner ar ôl ei olchi.Ffocws cynnal a chadwTynnwch y colur a'r wyneb ar yr un pryd,gellir glanhau un cam yn drylwyr. Pwrpas cynnal a chadwGall y swigod mân a thrwchus dreiddio'n ddwfn i'r pores,glanhewch y croen yn drylwyr,tynnwch y baw i ffwrdd,a gwneud y croen yn dyner,yn llyfn ac yn llawn dŵr ar ôl ei olchi.Awgrymiadau cynnal a chadw Creu-i fyny symud-cymerwch tua 2 i 3 o gnau daear y maint(gwasgwch y pen 2 i 3 gwaith),a rhwbiwch y gweddillion colur yn ysgafn ar y pad cotwm Ar ôl y safle,golchwch ef i ffwrdd â dŵr. Golchwch eich wyneb-gwasgwch deirgwaith ar y palmwydd,ychwanegwch ychydig o ddŵr ac yn ysgafn Ar ôl rhwbio a swyno,rhowch ef yn ysgafn ar yr wyneb a rinsiwch yn drylwyr â dŵr. Capasiti:100ml/potelTarddiad:Taiwan


Gêm Oddi ar y ffordd yn yr Alpau Ar-lein. Chwarae am ddim\nGêm Oddi ar y ffordd yn yr Alpau\nWedi chwarae: 12249\nChwaraewch y gêm Oddi ar y ffordd yn yr Alpau Ar-lein:\nGêm Disgrifiad Oddi ar y ffordd yn yr Alpau\nYr eira - gorchuddio Alpau'r Swistir i'r SUV, a fydd yn digwydd lle nad oes dyn wedi mynd o'r blaen. SUV yn edrych yn debyg iawn i fodel o Lexus. . Chwaraewch y gêm Oddi ar y ffordd yn yr Alpau ar-lein.\nNodweddion technegol y gêm Oddi ar y ffordd yn yr Alpau\nGêm Oddi ar y ffordd yn yr Alpau Ychwanegodd: 29.10.2010\nMae'r gêm yn cael ei chwarae: 12249 amser\nGêm Rating: 3.39 allan 5 (94 amcangyfrifon)\nGemau fel y gêm Oddi ar y ffordd yn yr Alpau\nLawrlwytho gêm Oddi ar y ffordd yn yr Alpau\nEmbed y gêm Oddi ar y ffordd yn yr Alpau ar eich gwefan:\nOddi ar y ffordd yn yr Alpau\nI fewnosod y gêm Oddi ar y ffordd yn yr Alpau ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Oddi ar y ffordd yn yr Alpau, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Oddi ar y ffordd yn yr Alpau, hefyd yn chwarae yn y gêm:


O Felin Tregwynt i Felin Teifi: Y Canllaw Gorau Posib ar Ymweld â’r Melinau Gwlân sy’n Gweithio Heddiw yng Nghymru – Welsh gifts with heart\nO Felin Tregwynt i Felin Teifi: Y Canllaw Gorau Posib ar Ymweld â’r Melinau Gwlân sy’n Gweithio Heddiw yng Nghymru\nMae melinau Cymreig traddodiadol yn symbol o ddiwydiant pwysicaf y wlad ar un adeg. Oherwydd eu hansawdd, roedd galw sylweddol am gynhyrchion gwlân o Gymru ar hyd y canrifoedd. Parhewch i ddarllen i weld y 7 melin Gymreig orau sy’n gweithio ar hyn o bryd.\nLleoliad: Sir Benfro, Cymru, y DU\nMelin anghysbell yw Melin Tregwynt sydd wedi’i lleoli yn Sir Benfro. Mae wedi bod yn gweithio ers yr 17eg ganrif ac mae wedi goroesi drwy ryfeloedd a dirwasgiadau. Y prif eitemau a gynhyrchir yn y felin yw blancedi, clustogau, rygiau, dillad, bagiau ac ategolion eraill. Mae hefyd yn stocio siopau fel Selfridges a Bon Marche. Gallwch ymweld â’u gwefan ar-lein trwy glicio ar y ddolen uchod.\nI wylio fideo byr am Felin Tregwynt a rhannau gweithredol mewnol y felin, cliciwch isod.\nLleoliad: Trefriw, Cymru, y DU\nYn anad dim, busnes teuluol yw Trefriw Woollen Mills ac mae wedi bodoli ers 1859. Mae peiriannau’r felin yn cael eu pweru gan dyrbinau trydan dŵr, neu ddŵr sy’n llifo i lawr pibell ddur. Mae mynediad i’r felin am ddim ac maen nhw’n agor eu prif ystafelloedd peiriannau melin i’r cyhoedd. Mae arddangosfeydd nyddu a gwehyddu â llaw hefyd ar gael. Os hoffech chi wylio arddangosiad crefft tecstilau, dewch i ymweld ar ddydd Mawrth, dydd Mercher neu ddydd Iau rhwng Mehefin a Medi. Yn anffodus, nid yw’r felin yn caniatáu partïon ysgol.\nI weld rhai o’r tapestrïau, rygiau, dillad ac ategolion hyfryd eraill y mae Trefriw Woolen Mills yn eu creu, cliciwch yma i wylio fideo.\nLleoliad: Solfach, Cymru, y DU\nMae Solva Woollen Mill yn felin sy’n berchen i Tom ac Anna Grime, sydd hefyd yn ei weithredu. Gyda’i gilydd, mae’r partneriaid yn rhedeg y felin ac yn cynhyrchu cynhyrchion o ansawdd uchel. Maent yn defnyddio Gwlân o Brydain yn unig i gynhyrchu carpedi a rygiau llawr yn bennaf. Maen nhw ar agor i ymwelwyr trwy gydol y flwyddyn o ddydd Llun i ddydd Gwener. Yn ystod yr haf, maen nhw hefyd yn ymestyn eu horiau ymweld i’r penwythnos. Mae ganddyn nhw ystafell de sydd ar agor tan 4:45pm gyda detholiad o ddiodydd a chacennau cartref. Hefyd, mae gan Solva Woollen Mill siop lle gallwch chwilio am eitemau o ansawdd uchel ac efallai hyd yn oed cofrodd hyfryd o Gymru i fynd adref gyda chi.\nAm daith gyflawn o amgylch Solva Woollen Mill ac am gipolwg ar y crefftwaith, edrychwch ar y fideo.\nLleoliad: Caerfyrddin, Cymru, y DU\nYdych chi’n hoffi ffasiwn ryngwladol? Dylai Elvet Woollen Mill fod ar frig eich rhestr o felinau Cymreig i ymweld â nhw. Mae Elvet Woollen Mill yn eiddo preifat i Michael Tolputt. Mae gan y felin hanes hir o dros 130 mlynedd, ond heddiw mae’n cynhyrchu dillad ac ategolion unigryw ar gyfer dylunwyr ffasiwn rhyngwladol. Mae’r dylunwyr hyn yn comisiynu gwaith yn uniongyrchol o’r felin, sy’n dangos pa mor werthfawr yw treftadaeth a thraddodiad Cymru hyd heddiw. Fodd bynnag, mae Elvet Woollen Mill yn derbyn ymwelwyr drwy apwyntiad yn unig, felly gwnewch yn siŵr eich bod yn ymweld â’u gwefan trwy ddefnyddio’r ddolen uchod a threfnu apwyntiad gan ddefnyddio eu ffurflen gyswllt.\nLleoliad: Ceredigion, Canolbarth Cymru, y DU\nHoniad Rock Mill i enwogrwydd yw mai nhw yw’r unig felin wlân fasnachol sy’n cael ei phweru gan olwynion dŵr ar waith ar hyn o bryd yng Nghymru. Adeiladwyd y felin gyntaf yn yr 1890au gan aelod o deulu’r perchennog presennol ac mae wedi aros o fewn y teulu byth ers hynny. Heddiw, mae’n cynhyrchu gorchuddion gwely tapestri, taflu, rygiau teithio, sgarffiau, clymau, siolau a blancedi. Mae’r felin ar agor i ymwelwyr o amser y Pasg tan fis Hydref. Os ewch chi i Rock Mill yn ystod y tywydd arbennig o gynnes, bydd melin a hanes y sefydliad yn eich swyno, a hefyd gan y dyffryn hardd y mae wedi’i adeiladu ynddo. Mae yna bont a nant sy’n ategu’r hen adeilad carreg sy’n cynnwys y felin ei hun.\nLleoliad: Golan, Cymru, y DU\nMewn bywyd blaenorol, melin ŷd oedd Melin Wlân Brynkir mewn gwirionedd. Yn 1850, cafodd ei drawsnewid yn wlân wedi’i weithgynhyrchu a’i addasu’n barhaus nes ei fod yn ymddangos fel y mae heddiw. Mae wedi bod yn cael ei gynhyrchu’n barhaus er 1950 ac mae’n defnyddio pŵer trydan dŵr ar gyfer cynhyrchu. Mae’r felin yn cynnwys dwy stori. Ar y stori gyntaf (yr islawr), fe welwch yr injans a’r peiriannau i wneud y gwlân ei hun. Ar yr ail stori, mae gan y felin siop lle gallwch chi weld y blancedi tapestri, matiau lle, neckties, a sgarffiau y mae’r felin yn eu cynhyrchu. Mae croeso i chi edrych o gwmpas tra’ch bod chi yno a gweld y nwyddau unigryw y mae’r felin wedi’u saernïo.\nLleoliad: Felindre, Cymru, y DU\nFe’i gelwir hefyd yn Felin Cambrian, mae Melin Teifi wedi bod yn ganolfan sylweddol yn y diwydiant gwlân yng Nghymru ers y bedwaredd ganrif ar bymtheg. Perchnogion presennol y felin yw Raymond a Diane Jones. Fe wnaethant sefydlu’r felin gyntaf a chyflogi tri o bobl yn unig. Mae’r felin bellach wedi tyfu, ac maen nhw’n canolbwyntio ar gynhyrchu gwlanen, tweed, blancedi, cwiltiau a siolau. Os oes angen darnau wedi’u comisiynu arnoch chi, mae Melin Teifi hefyd yn arbenigo mewn gwisgoedd Cymreig, crysau gwlanen, smociau a mwy. Mae samplau a phrisiau ar gael ar gais.\nYn ogystal, yn ogystal â chynhyrchu gwlân Cymreig, mae hefyd yn gartref i Amgueddfa Diwydiant Gwlân Cymru. Nid yn unig y byddwch chi’n gallu ymweld â melin go iawn, ond gallwch chi gael gwers hanes (gyda mynediad am ddim!) Am ddiwydiant gwlân Cymru a sut mae wedi helpu i gefnogi’r wlad.\nOs ydych chi’n ystyried ymweld â melin Gymraeg, mae yna amrywiaeth o felinau yng Nghymru sy’n dal i fod ar waith. Gallwch ddewis un â golygfeydd ysblennydd, un sy’n comisiynu cwsmeriaid, un sy’n eiddo i’r teulu ac yn cael ei weithredu ganddo, neu un sy’n cynnig lluniaeth. Beth bynnag rydych chi’n chwilio amdano, mae yna felin sydd â hi. Mae melinau’n symbol o rai o elfennau pwysicaf diwylliant Cymru. Os ydych chi’n byw yng Nghymru ac eisiau dod i adnabod eich hanes yn well neu os ydych chi ddim ond yn ymweld am ychydig, nid yw hyn yn rhywbeth rydych chi am ei golli!


CEG Records - Derw\nCyrhaeddodd Dafydd Dabson a'i fam, Anna Georgina, rownd terfynol cystadleuaeth Can i Gymru yn 2018, y tro gyntaf iddyn nhw ysgrifennu gyda'i gilydd - ac allan o’r brofiad yma tyfodd Derw. Elin Fouladi, cantores Gymraeg/Iraniad, sydd ar flaen y band, gyda’i EP cyntaf, ’Yr Unig Rhai sy'n Cofio’ yn cynnwys cyfraniadau gan gerddorion o Zervas and Pepper, Afrocluster a Codewalkers.\nMae Derw wedi ei ddylanwadu gan fandiau pop siambr fel The National ac Elbow ac mae ganddynt gysylltiad cryf gyda'r gorffennol a hanes eu teulu, yn cymeryd ei enw gan tad Anna - Derwas. Mae’r teulu yn llawn straeon cyfareddol, a bwriad ’Yr Unig Rhai Sy'n Cofio’ yw sicrhau bod nhw'n aros mewn cof.\nMae'r trac ‘Mikhail’ yn son am ffrind Derwas a ddaru o gyfarfod yn Jerwsalem yn 1926. Cafodd Mikhail ei fagu yn Rwsia, a'i dad yn gomander yn y Lynges Ymerodrol. Un noson yn 1917, tra oedd ei fam i ffwrdd, cyrhaeddodd y Bolsieficiaid ei dy, mynd a'i dad i ystafell arall, a'i saethu. Symudodd Mikhail a'i fam i Balesteina, a pan oedd Mikhail yn 19 cyfarfododd a Derwas, myfyriwr o Rydychen. Treuliodd y ddau rhai blynyddoedd yn crwydro'r anialwch gyda’i gilydd, yn chwilio am heddwch.\nMae geiriau ‘Silver’, trac olaf yr EP, yn dod o farddoniaeth a ysgrifenwyd yn y tridegau gan Mary, mam Anna. Bu wrth ei bodd yn sgwennu, a llanwodd sawl llyfryn a'i cherddi, ond er bod hi wedi ceisio mwy nag unwaith cyhoeddi ei gwaith, llwyddodd hi ddim. Felly, mae'n bleser aruthrol i Anna a Dafydd ddefnyddio nhw nawr.\nAm mwy wybodaeth amdan Derw mynd i https://www.derwband.com for more information on the band.\nDerw · Ci\nDau Gam 4:03\nYr Unig Rai Sy'n Cofio\nDau Gam 4:04\nBle Cei Di Ddod i Lawr 3:43\nEstyn Dy Law 3:51\nYou are visitor number: 1077


Pa mor hawdd yw byw drwy’r Gymraeg yn ein prifddinas? - News - Prifysgol Caerdydd\nGan Osian Morgan, myfyriwr blwyddyn gyntaf, BA yn y Gymraeg\nWrth gofio nôl i’r adeg hon llynedd, roeddwn yn wynebu’r penderfyniad anodd o ddewis rhwng prifysgolion Cymru ar gyfer dechrau gradd BA Cymraeg ym mis Medi. Un o’r ffactorau oedd yn dylanwadu ar fy newis, oedd pa mor hawdd fyddai i mi fyw drwy gyfrwng y Gymraeg yn y prifysgolion gwahanol. Nid cyfrinach mo’r ffaith fod Caerdydd, fel dinas, dipyn llai Cymraeg nac Aber a Bangor, ond a olyga hynny nad yw’n bosib byw drwy’r Gymraeg yng Nghaerdydd? Yn yr erthygl hon, rwyf am drafod yr amryw ffyrdd y gall myfyrwyr Cymraeg ddefnyddio’r Gymraeg yn ein prifddinas.\nMae amryw o gymdeithasau Cymraeg yn y Brifysgol, ac un o’r rhai mwyaf, yw’r Gym-Gym (Y Gymdeithas Gymraeg), a chanddi gannoedd o aelodau. Os ydych yn 'Gofi' neu’n 'Hwntw', yn fyfyriwr glas neu ôl-raddedig, mae croeso cynnes i bawb yn y Gym-Gym. Un o weithgareddau mwyaf poblogaidd y Gym-Gym, yw’r ‘crôls’ a drefnir yn fisol, ac mae’n debyg y byddai gweld grŵp o dros gant o bobl ifanc yn cerdded i mewn i dafarn yn rhoi gwên ar wyneb perchennog tafarn yng Nghaernarfon, heb sôn am Gaerdydd! Mae’r ‘crôls’ yn gyfle gwych i gyfarfod â phobl newydd a chymdeithasu drwy'r heniaith.\nHeb os, digwyddiad mwyaf ar galendr y Gym-Gym yw’r tripiau Rygbi i Ddulyn neu Gaeredin i weld Cymru’n chwarae (a churo gobeithio) Iwerddon a’r Alban. Er hyn, nid eistedd mewn tafarn yn Nulyn yn yfed Guinness drwy'r dydd yw unig ymrwymiad y Gym-Gym i’r byd chwaraeon. Mae ganddynt dimau pêl-droed, rygbi, a phêl-rwyd sy’n cystadlu’n wythnosol yn erbyn timau o gymdeithasau eraill yn y Brifysgol, sy’n ffordd wych o gadw’n heini tra’n siarad iaith ein Tadau.\nYn ogystal â’r Gym-Gym, eleni, ail-sefydlwyd Cymdeithas Iolo, sef cymdeithas i fyfyrwyr Cymraeg y ddinas a hoffa gymryd rhan mewn digwyddiadau diwylliannol Cymraeg a Chymreig, megis gweld dramâu Cymraeg, a chael ‘Stomp’ flynyddol yn erbyn darlithwyr adran Gymraeg y brifysgol.\nMae Caerdydd hefyd yn le gwych i ddilynwyr cerddoriaeth Gymraeg. Cynhelir noswaith o gerddoriaeth Gymraeg yn fisol gan Glwb Ifor Bach, sy’n gyfle gwych i wrando ar fandiau cyfoes cerddoriaeth Cymraeg. Yn ogystal â Chlwb Ifor, cynhelir ambell gig Gymraeg ym mar Gwdihŵ, ac mae’r cyfleusterau yn yr Hen Lyfrgell, a agorwyd eleni, yn addas ar gyfer cynnal ‘gigs’ hefyd, felly mae digon o gyfleodd i fwynhau cerddoriaeth Cymraeg yn y ddinas.\nI’r rhai sydd a fwy o ddiddordeb mewn cerddoriaeth draddodiadol, mae ymuno â Chôr Aelwyd y Waun Ddyfal yn gyfle penigamp i gymryd rhan mewn eisteddfodau ac i gyfarfod mwy fyth o Gymry Cymraeg. Côr llwyddiannus iawn yw’r Waun Ddyfal, ond nid ar y llwyfan yn unig y maent yn llwyddo, gan eu bod yn llwyddo hefyd i uno Cymry Cymraeg y ddinas, i gymdeithasu yn y Gymraeg, ac i fwynhau’r profiad o gymryd rhan yn rhai o weithgareddau traddodiadol ein diwylliant.\nFelly, mae hi’n llawer haws na fyddai rhywun yn ei ddychmygu i fyw drwy’r Gymraeg yng Nghaerdydd, gan fod gymaint o gyfleoedd a sefydliadau sy’n ceisio uno’r Cymry yn y ddinas fawr hon. A minnau bron â gorffen fy mlwyddyn gyntaf yng Nghaerdydd, rwyf wedi llwyr fwynhau’r profiad o allu defnyddio fy Nghymraeg drwy’r dydd, bob dydd, ac edrychaf ymlaen at barhau i wneud hynny am flynyddoedd i ddod.\nCyhoeddwyd yr erthygl yma yn Gair Rhydd yn gyntaf. Rydym yn ail-gyhoeddi gyda chaniatâd.


Chwistrell Diheintydd Lysol Greenlights EPA i Brwydro yn erbyn COVID-19\nMae Asiantaeth Diogelu'r Amgylchedd (EPA) wedi cymeradwyo Chwistrell Diheintydd Lysol i frwydro yn erbyn SARS-CoV-2, y firws sy'n achosi clefyd coronafirws 2019 (COVID-19).\nMae Asiantaeth Diogelu'r Amgylchedd (EPA) wedi cymeradwyo Chwistrell Diheintydd Lysol i frwydro yn erbyn SARS-CoV-2, y firws sy'n achosi clefyd coronafirws 2019 (COVID-19), yn seiliedig ar ganfyddiadau astudiaeth a gyhoeddwyd yn y American Journal of Infection Control (AJIC ), cyhoeddodd yr asiantaeth mewn datganiad i'r wasg.\nWrth i gyfrif achosion COVID-19 ddringo yn gynharach eleni, gwnaeth nifer o lanweithyddion a diheintyddion hawliadau o weithgaredd yn erbyn y firws, ond dim ond cynhyrchion a gymeradwywyd gan EPA all farchnata'r ffordd honno yn gyfreithiol. Gyda chymeradwyaeth yr wythnos hon, canfuwyd bod Chwistrell Diheintydd Lysol (EPA Rhif Rhif 777-99) a Niwl Gorchudd Max Diheintydd Lysol (Rhif Reg EPA 777-127) yn anactifadu'r pathogen ar 2 funud o ddefnydd ar arwynebau caled, nad ydynt yn fandyllog. , yn unol â chanllawiau profi'r EPA.\nGwerthusodd astudiaeth AJIC, a adolygwyd gan gymheiriaid, effeithiolrwydd cynhyrchion lluosog yn erbyn SARS-CoV-2 ac adroddodd effeithiolrwydd 99.9% ar gyfer Lysol yn benodol.\nMae diheintio wyneb wedi bod yn ganolbwynt allweddol i ymchwilwyr yn ystod y pandemig, gan nad oedd yn glir i ddechrau pa mor hir y gallai SARS-CoV-2 fyw ar wahanol arwynebau. Ar hyn o bryd, mae Canolfannau Rheoli ac Atal Clefydau (CDC) yr Unol Daleithiau yn esbonio “gall fod yn bosibl y gall person gael COVID-19 trwy gyffwrdd ag arwyneb neu wrthrych sydd â’r firws arno ac yna cyffwrdd â’i geg, ei drwyn, neu ei hun eu llygaid o bosibl. Ni chredir mai dyma’r brif ffordd y mae’r firws yn lledaenu, ond rydym yn dal i ddysgu mwy am sut mae’r firws hwn yn lledaenu. ”\nMae'r CDC yn argymell diheintio trylwyr gan ddefnyddio diheintyddion sydd wedi'u cofrestru ag EPA ar Restr N. yr asiantaeth.\n“Gellir lleihau trosglwyddiad pathogenau anadlol firaol fel COVID-19 trwy gymhwyso diheintydd sydd wedi'i gofrestru ag EPA yn drylwyr a chyflawn yn ôl cyfarwyddiadau'r gwneuthurwr, sydd wedi'i gynnwys ar Restr N EPA, i arwynebau yn ogystal â hylendid personol da, gan gynnwys llaw. hylendid, lleihau cyswllt â'ch wyneb, a hylendid anadlol / moesau peswch, ”ysgrifennodd William A. Rutala, PhD, MPH, CIC, a David J. Weber, MD, MPH, mewn erthygl ar gyfer Rheoli Heintiau Heddiw®.\nAmser post: Mehefin-03-2020


Rhys Mwyn: Chwefror 1 - northwales Administrator - Daily Post\nRhys Mwyn: Chwefror 1\nWelsh Rock at the moment is almost exclusively aimed at middle class children rather than working class kids” cylchgrawn ‘Scorcher’ 1982\nMAE’R dyfyniad uchod yn dod o gylchgrawn anarchaidd o’r enw Scorcher a olygwyd gan Ian Bone yn ol yn nechrau’r wythdegau. Fe aeth Bone yn ei flaen wedyn i gyhoeddi’r cylchgrawn Class War a oedd, fel roedd yr enw yn awgrymu, yn canolbwyntio yn llwyr ar y rhyfel dosbarth.\nDw’i ddim yn siwr pa mor berthnasol yw sôn am y rhyfel dosbarth heddiw yng nghyd destyn y byd pop Cymraeg ond eto un cwestiwn ddaeth i fy meddwl yn syth wrth ail ddarllen yr erthygl – beth mewn gwirionedd sydd wedi newid ers 1982?\nUn peth yn sicr a newidiodd yw fod grwpiau Cymraeg bellach yn grwpiau dwyieithog (yn sicr y grwpiau ifanc) fel canlyniad i Cl Cymru, rhywbeth sydd ddim o hyd yn gorwedd yn gyfforddus efo pobl o fy nghenedlaeth i, a hyd yn oed o anwybyddu’r ddadl ieithyddol/wleidyddol, ar y cyfan digon di-bwrpas yw canu yn Saesneg. Mae’n gyfrwng wedi ei foddi gyda miloedd o grwpiau (gwell ran amla) wedi gwneud yr un peth yn barod.\nDwi ddim yn mynd i ddechrau trafod y byd pop Cymraeg ond rwyf am drafod yr angen mawr am newid a newidiadau yn y Byd Cymraeg a hyn wrth i’r byd a’r betws Cymraeg a Chymreig gyhoeddi fod hi’n amser am newid, am weledigaeth newydd, fod angen mentro i’r Byd Digidol, arloesi, gwrando, gwthio ffiniau a hyd yn oed... croesawu’r di-Gymraeg.\nArgian dân mae’n swnio fel... wel, fel petae clôn i Mary Portas wedi ei geni yn Llannerchymedd a wedi chael ei gyrru i achub yr iaith. Dyma’n cyfle, adroddiad amdani, taflu llwyth o bres at rhywun i ddatgan yr hollol amlwg yn hytrach na gwrando ar y werin bobl sydd yn hen gyfarwydd â’r datganiadau chwyldroadol newydd sydd am newid y ffordd da ni’n byw!\nY cyntaf i ddatgan yr hollol amlwg yw Eurfyl ap Gwilym wrth iddo awgrymu fod nifer o fewn Plaid Cymru angen gwneud rhywbeth yngln â’u socs... “pick up your socks” meddai ap Gwilym wrth rhai yn y Blaid (mae’n gwrthod eu henwi nhw) ond mae’n datgan eu bod yn gwybod pwy ydynt. Hyn yn dilyn perfformiad sâl gan y Blaid yn yr etholiad dwetha er mawr syndod i’r Blaid ond nid i neb arall.\nYmhlith y 95 argymhellaid mae un awgrym sydd yn gwneud i rhywun bryderu ychydig. Yn yr ymdrech i argyhoeddi y di-Gymraeg nad plaid i Gymry Cymraeg yn unig yw Plaid Cymru mae ap Gwilym yn awgrymu newid yr enw i Welsh National Party. Syniad da. Ddim i’w ddrysu hefo British National Party na’r National Front wrth gwrs – mae hynny yn ddigon amlwg a chlir. Mor glir a mwd a rhaid gofyn pam rhoi’r Blaid yn y fath sefyllfa lle bydd y fath gwestiwn yn gallu cael ei ofyn? Golau coch yn fflachio. Oes yna rhywun arall yn teimlo eu calon yn suddo? Ydan ni wedi dysgu dim dywedwch?\nDwi ddim yn siwr beth na lle’r ydw i ar y sbectrwm wleidyddol, rhyw hanner anarchydd, ychydig bach o gomiwnydd, yn sicr rwy’n credu fod Cenedlaetholdeb fel cysyniad yn perthyn i’r ganrif ddwethaf, yn wir i’r Mileniwn dwethaf, ond rwyf yn Gymro Cymraeg, yn berson deallus, yn ymddiddori mewn gwleidyddiaeth, wrth fy modd â Question Time ac yn banelydd o dro i dro ar Pawb a’i Farn – felly pam nad oes gennyf unrhyw gysylltiad o gwbl mewn unrhyw ffordd o gwbl â’r Blaid?\nNid Saesneg a Chymraeg yw’r iaith wahanol yn fan hyn coeliwch fi. Er dweud hyn, y Blaid sydd yn cael fy mhleidlais ran amla – ond y rheswm yw – “achos fod y lleill yn waeth” dybiwn i.\nO leiaf dydi Cymdeithas yr Iaith ddim wedi dilyn y llwybr Portasaidd o dalu i rhywun ddatgan yr hollol amlwg, dydi’r pres ddim ganddynt a siawns fod gwell defnydd i’w coffrau. Dyma’r Cadeirydd Bethan Williams yn datgan fod angen i’r Gymdeithas fod yn fwy croesawgar i wahaniaeth barn, fod angen mabwysiadu polisiau llawer mwy radical ar gyfer y dyfodol, fod angen i’r drafodaeth fod yn un agored a chynhwysfawr ac nad oes modd bellach i’r Gymdeithas fodoli fel ‘clic cyfforddus’ os am fod yn berthnasol yn y dyfodol.\nDweud mawr. Swnio’n debyg iawn i gynnwys y golofn hon dros y blynyddoedd. Fe soniodd Angharad yn ei cholofn yr wythnos dwetha am ddiffyg presenoldeb unrhyw un o aelodau Seneddol / Cynulliad y Blaid yn Rali Caerdegog yn Llangefni ac mae rhywun yn teimlo fod y Gymdeithas yn yr achos yma yn y lle iawn.\nBeth sydd ei angen o du’r Blaid yw datgan yn glir beth yw’r polisi ynni ac nid cuddio tu cefn i’r sgrin “swyddi”.\nOnid oes gwrthwynebiad i felinau gwynt gor-uchel nawr yn codi yn Sir Fôn – bydd rhaid cael ynni o rhywle – oes rhywun am gynnig y “drydedd ffordd”?\nYn achos Adroddiad y Fforwm Cyfryngau Newydd “Cofleidio’r Dyfodol – S4C wedi 2011” sydd i’w weld ar lein gyda llaw, mae adroddiad ffurfiol, un sydd yn datgan yr amlwg, ond, a mae hwn yn ond pwysig – y ddadl fawr yngln â dyfodol S4C yw fod angen symud tuag at ddarparu cynnwys Cymraeg aml-blatfform yn hytrach na chofleidio’r hen syniad o sianel deledu. Byd aml-gyfrwng ddigidol fydd Byd ein cenhedlaeth nesa ac mae’n rhaid croesawu adroddiad y Fforwm Cyfryngau Newydd.\nEfallai fod cynnwys yr adroddiad yn hollol hollol amlwg ond mae angen ei fynegi achos dydi’r hollol amlwg ddim o hyd yn hollol amlwg i arweinwyr sefydliadau o’r fath.\nFelly, mae yna le i groesawu’r datganiadau, yr adroddiadau a’r awydd am newid. Amser a ddengys os yw’r sefydliadau yma o ddifri am newid ta ’di hyn i gyd yn ymarfer mewn cysylltiadau cyhoeddus.\nGan obeithio wir na fydd hyn yn sefyllfa o’r un yw’r clowns yn y Syrcas, yr un yw’r mwnciod yn y sw, yr un morwyr sydd ar fwrdd y llong, fedr llewpard ddim newid ei smotiau.


Anhwylder Dadbersonoli a Dadwireddu - Wicipedia\nanhwylderau Datgysylltol, depersonalization\nMae Anhwylder Dadbersonoli a Dadwireddu yn digwydd pan fyddwch chi o hyd, neu yn aml, yn teimlo eich bod yn gwylio eich hun o du allan i’ch corff, neu yn teimlo nad yw pethau o’ch cwmpas yn real, neu’r ddau. Gall teimladau dadbersonoli a dadwireddu fod yn drallodus a gall deimlo fel petaech yn byw mewn breuddwyd.\nYn ystod cyfnodau o ddadbersonoli a dadwireddu, rydych chi’n ymwybodol bod eich teimlad o ddatgysylltu yn deimlad yn unig yn hytrach nag yn realiti. Gall profiadau a theimladau’r anhwylder fod yn anodd eu disgrifio. Gall boeni eich bod yn “mynd yn wallgof” eich gwneud yn bryderus a gwneud i chi wirio eich bod yn bodoli, a cheisio penderfynu beth sy’n real. Gall cyfnodau o dadbersonoli-dadwireddu barhau am oriau, dyddiau, wythnosau neu hyd yn oed misoedd. Gyda rhai pobl, gallai’r cyfnodau hyn fod yn barhaus, neu waethygu gydag amser.\nDadbersonoli[golygu | golygu cod y dudalen]\nDadwireddu[golygu | golygu cod y dudalen]\nMae'r erthygl hon yn cynnwys testun o’r dudalen Anhwylderau Datgysylltol' ar wefan , sef gwefan at y diben o ddarparu gwybodaeth a chefnogaeth am iechyd meddwl yn y Gymraeg. Mae gan y dudalen penodol hwnnw drwydded agored CC BY-SA 4.0; gweler testun y drwydded am delerau ail-ddefnyddio’r gwaith.\nWedi dod o "https://cy.wikipedia.org/w/index.php?title=Anhwylder_Dadbersonoli_a_Dadwireddu&oldid=10970416"


Casnewydd: o oroesi’r gwymp i anelu am yr Adran Gyntaf – Golwg360\n25 Mai 2019 am 09:34\nFe fydd tîm pêl-droed Casnewydd yn codi i’r Adran Gyntaf pe baen nhw’n curo Tranmere yn Wembley yn rownd derfynol y gemau ail gyfle heddiw (dydd Sadwrn, Mai 25).\nFe fydd yn benllanw cyfnod anodd ond cyffrous i dîm Michael Flynn, oedd wedi llwyddo i atal y tîm rhag cwympo allan o’r Gynghrair Bêl-droed yn gyfangwbl pan gafodd ei benodi dros dro ddwy flynedd yn ôl.\nAr y pryd, roedden nhw 11 pwynt islaw’r safleoedd diogel.\nCafodd ei benodi’n barhaol yn dilyn ei ymdrechion, gan orffen yn seithfed yn yr Ail Adran y tymor hwn, a mwynhau rhediad da yng Nghwpan FA ddau dymor yn olynol, gan golli yn y pen draw i Spurs ac yna Manchester City.\n“Yr unig beth sydd ar goll hyd yn hyn yw dyrchafiad, a gobeithio y caf fi hwnnw ddydd Sadwrn,” meddai wrth y wasg ar drothwy’r gêm.\n“Dywedais i cyn y gêm yn erbyn Tottenham y tymor diwethaf y byddwn i’n ticio blwch arall wrth arwain Casnewydd yn Wembley, felly mae gwneud hynny y tymor canlynol yn dangos cymaint rydyn ni wedi gwella.”\nProfiad o blaid yr Alltudion\nDim ond tri aelod o’r garfan sydd heb chwarae yn Wembley yn y gorffennol.\nYn ôl Michael Flynn, bydd y profiad hwnnw’n werthfawr ar gyfer rownd derfynol y gemau ail gyfle.\n“Mae gyda ni dîm profiadol iawn yn nhermau hynny, ond dw i’n sicr fod llawer o chwaraewyr Tranmere wedi bod yno hefyd.\n“Gall helpu cyn y gêm o ran nerfau ond y peth pwysig yw pwy sy’n ymdopi â’r achlysur orau ar ôl y gic gyntaf.\n“Unwaith rydych chi ar y cae, rhaid i’r chwaraewyr sefyll i fyny.”\nDydy Casnewydd ddim wedi colli yn eu pedair gêm ddiwethaf yn erbyn Tranmere, gan ennill unwaith a chael tair gêm gyfartal.\nOnd mae James Norwood, prif ymosodwr y Saeson, wedi sgorio 32 o goliau y tymor hwn, gan gael ei enwi’n Chwaraewr y Flwyddyn yn yr Ail Adran.\nMae Michael Flynn hefyd wedi enwi Jake Caprice a Connor Jennings fel dau chwaraewr arall i fod yn wyliadwrus ohonyn nhw.\nFe fu tîm Casnewydd yn paratoi yn Stadiwm Dinas Caerdydd, ac maen nhw hefyd wedi bod yn ymarfer yn Brentford ers cyrraedd Llundain.


Glas, Gwyrdd golau Ategolion dillad hen - InternetAges Free Shipping\n/ Lliw: Glas, Gwyrdd golau dileu pob Hidlydd\nGlas, Gwyrdd golau Ategolion dillad hen\nGwelsom 18 Glas, Gwyrdd golau Ategolion dillad hen: 1 - 18\nA oes gennych ddiddordeb mewn ffasiwn Vintage arddull? Mae'r Internetages.com yn gwerthu Glas, Gwyrdd golau Ategolion dillad hen fforddiadwy o ansawdd uchel. Mae nifer o opsiynau ar gael ar gyfer Glas, Gwyrdd golau Ategolion dillad hen. Pa bynnag gynnyrch y byddwch yn ei brynu ar ein gwefan, byddwn yn cyflwyno i chi gyda llongau am ddim. Porwch drwy'r siop ar-lein nawr a dewch o hyd i'r Glas, Gwyrdd golau Ategolion dillad hen cywir ar gyfer eich anghenion. Ar wahân i PayPal a cherdyn credyd, gallwch hefyd dalu trwy ddulliau talu lleol sydd ar gael yn eich gwlad. Yn ogystal â llongau economi sy'n rhad ac am ddim, rydym hefyd yn darparu llongau cyflym fel FedEx a DHL a all gyflwyno eich eitemau o fewn saith diwrnod. Yn fwy na hynny, os nad ydych yn fodlon ar Glas, Gwyrdd golau Ategolion dillad hen o'n gwefan, bydd swm llawn yr arian yn cael ei ad-dalu i chi.\nGlas, Gwyrdd golau Ategolion dillad hen Ar lein\nLlongau am ddim Glas, Gwyrdd golau Ategolion dillad hen\nBrynu Glas, Gwyrdd golau Ategolion dillad hen Ar lein\nPrynwch ansawdd uchel Glas, Gwyrdd golau Ategolion dillad hen ar-lein nawr gyda llongau am ddim! O Internetages.com, gallwch archebu Glas, Gwyrdd golau Ategolion dillad hen y 1920au, 1930au, 1940au, 1950au, 1960au, 1970au, 1980au, a'r 1990au. Byddwn yn llonyddu eich archeb o fewn 24 awr ni waeth ym mha ddinas y cewch eich lleoli, e.e. Efrog newydd, Buenos Aires, Canberra, Fienna, Minsk, Brwsel, Brasilia, Sofia, Ottawa, Santiago, Havana, Prague, Copenhagen, Cairo, Tallinn, Helsinki, Paris, ac ati. Wrth archebu Glas, Gwyrdd golau Ategolion dillad hen yn ystod gwyliau, fel dydd y flwyddyn newydd, Sul y mamau, a diolchgarwch, gallwch gael disgownt o hyd at 40%. Newyddion da yw bod disgownt ychwanegol ar gael i'n haelodau VIP (sydd erioed wedi archebu rhai eitemau ar Internetages.com). Dim ond Gorchymyn Glas, Gwyrdd golau Ategolion dillad hen nawr o Internetages.com a byddwn yn eu cyflwyno i chi heb gost llongau ychwanegol. Nid oes angen archeb o leiaf! At hynny, mae pris cyfanwerthu ar gael i swmp-brynu. Os oes gennych ddiddordeb mewn cyfanwerthu Glas, Gwyrdd golau Ategolion dillad hen, mae croeso i chi gysylltu â ni. Byddwn yn rhoi dyfynbris cyn gynted ag y bo modd. Mae croeso i OEM a ODM.


Kancoat: Carwyn Jones ‘yn wfftio galwadau i ymddiheuro’ – Golwg360\nKancoat: Carwyn Jones ‘yn wfftio galwadau i ymddiheuro’\n14 Chwefror 2017 am 16:19\nCarwyn Jones Llun: Senedd.tv\nMae Prif Weinidog Cymru, Carwyn Jones, wedi cael ei gyhuddo o “wfftio galwadau i ymddiheuro” ar ôl i un o bwyllgorau’r Cynulliad feirniadu Llywodraeth Cymru am fuddsoddi £3.4 miliwn mewn cwmni gweithgynhyrchu o Abertawe a aeth i’r wal yn ddiweddarach.\nBu Carwyn Jones yn ymateb i gwestiwn brys yn y Senedd prynhawn ma ar ôl i adroddiad y Pwyllgor Cyfrifon Cyhoeddus feirniadu Llywodraeth Cymru am “arllwys arian i Kancoat y tu hwnt i’w diwydrwydd dyladwy ei hun.”\n‘Achos busnes gwan’\nCafodd mwy na £3.4 miliwn o arian cyhoeddus ei fuddsoddi yn y cwmni oedd yn creu caniau tun, diod ac erosol ond a aeth i ddwylo’r gweinyddwyr ym mis Medi 2014.\nO ganlyniad, gwnaed colledion o £1.5 miliwn i’r pwrs cyhoeddus gyda’r swm yn cynyddu.\nRoedd yr adroddiad hefyd yn tynnu sylw at adolygiad gafodd ei gyflwyno ynghynt yn amlygu bod achos busnes Kancoat yn “wan ac yn anghyson.”\nDaeth i’r amlwg hefyd bod dwy ymdrech flaenorol i redeg cwmni tebyg ar y safle wedi methu.\nWrth siarad wedi cwestiynau’r Prif Weinidog heddiw dywedodd arweinydd y Ceidwadwyr yng Nghymru Andrew RT Davies bod y mater yn adlewyrchu “agwedd laissez-faire Llywodraeth Lafur Cymru tuag at arian y trethdalwyr.”\nYchwanegodd ei fod yn “sgandal” bod cyn Weinidog yr Economi, Edwina Hart wedi anwybyddu rhybuddion i beidio buddsoddi yn y cwmni.\nYmatebodd Carwyn Jones drwy amddiffyn y penderfyniad i roi arian i Kancoat gan ychwanegu bod Edwina Hart wedi cael arweiniad gan arbenigwyr.\nDywedodd Andrew RT Davies bod ymateb Carwyn Jones i’r mater yn “siomedig ynghyd a’i amharodrwydd i ymddiheuro am y diweddaraf mewn cyfres hir o gamgymeriadau ariannol trychinebus gan weinidogion ei lywodraeth.”\nMae’r Pwyllgor Cyfrifon Cyhoeddus wedi cyflwyno 11 argymhelliad i Lywodraeth Cymru gan alw arnynt i nodi’n glir unrhyw benderfyniadau i fynd yn groes i gyngor yr adroddiad diwydrwydd dyladwy.\nMae Llywodraeth Cymru’n dweud ei bod yn croesawu’r adroddiad a’i bod wedi gwneud llawer o newidiadau ers hynny.


Rhaglen Arweinyddiaeth Gwasanaethau Cyhoeddus - Wrexham Glyndwr University\nRydych chi yma: Hafan > Cyrsiau Israddedig > Public Service Leadership BA > Rhaglen Arweinyddiaeth Gwasanaethau Cyhoeddus\nRhaglen Arweinyddiaeth Gwasanaeth Cyhoeddus\nMae Gwasanaethau Cyhoeddus a'r ffordd cant eu darparu yn newid. Mae galwadau anferth ar adnoddau prin ac mae'r Ddeddf Cenedlaethau’r Dyfodol (Cymru) 2015 yn galw am weithio mewn ffordd wahanol a chynaliadwy.\nMae'r newidiadau hyn yn galw am newid yn y ffordd rydym yn arwain gwasanaethau cyhoeddus, ac rydym yn ymhyfrydu yn y ffaith mai Prifysgol Glyndŵr Wrecsam yw'r cyntaf yng Nghymru i ddarparu rhaglen i gwrdd â'r anghenion hyn.\nSut datblygwyd y rhaglen?\nCrëwyd y rhaglen ar y cyd gyda phartneriaid yn y sectorau cyhoeddus, preifat a trydydd, gan gynnwys Sefydliad y Cyfarwyddwyr, Canolfan Arweinyddiaeth, a Do-Well (DU) Cyf. Gofynnom iddynt beth maent eu hangen rŵan ac yn y dyfodol gan eu harweinyddion. Rydym ni wedi cynnwys yr holl elfennau mae'r mudiadau eu hangen a'u rhoi yn y rhaglen.\nY sgiliau mae mudiadau eu hangen yn y dyfodol yw sgiliau trosglwyddadwy. Maent angen pobl sy'n gallu arwain ar draws ffiniau sector, i weithio i geisio datrys problemau ar y cyd nid ar wahân. Bydd myfyrwyr sy'n graddio o'r rhaglen a'r meddylfryd i weithio yn y ffordd hon i daclo problemau cymhleth megis tlodi ac anghydraddoldeb. Mae'r rhaglen yma'n galluogi'r pum ffordd o weithio - sut i weithio gyda'n gilydd yn fwy effeithiol. Bydd myfyrwyr yn gweithio gyda'i gilydd i arwain gyda'i gilydd.\nAr gyfer pwy mae'r rhaglen?\nNid dim ond ar gyfer rheolwyr lefel uchaf yn y sector gyhoeddus mae'r cwrs. Gall fod i unrhyw un ar unrhyw lefel mewn unrhyw sector, gan gynnwys arweinwyr cymunedol. Bydd y rhaglen yma'n dangos i fyfyrwyr sut i arwain a gwneud newidiadau ym mha bynnag maes maent yn gweithio ynddo.\nBeth yw'r cyrsiau?\nBA (Anrh) Arweinyddiaeth Gwasanaeth Cyhoeddus\nMA Arweinyddiaeth Gwasanaeth Cyhoeddus\nBeth mae pobl yn ei ddweud am y rhaglen?\n“Yn y sector cyhoeddus oherwydd llymder ac oherwydd adnoddau'n dod yn fwy prin, mae angen go iawn i gael rhaglen bydd yn dod ac arweinwyr y dyfodol ac arweinwyr presennol gyda'i gilydd. Rwy'n meddwl mai gweithio mewn partneriaeth yw'r unig ffordd ymlaen i ddatblygu gwell gwasanaethau cyhoeddus. ” Michael Cantwell, Uwch Swyddog Perfformiad, Gwelliant & Phartneriaethau, Cyngor Bwrdeistref Sirol Wrecsam\n“Rwyf wedi bod ar lwyth o gyrsiau yn y gorffennol...rwy'n gwybod y damcaniaeth tu chwith allan...ond mae hwn yn wahanol - nid am ddamcaniaeth yw hwn ond am beth fedrwch chi ei wneud yn ymarferol, a dyna'r gwahaniaeth mawr rwy wedi ei ffeindio. ” Jane Davies, Uwch Reolwr Diogelu a Chomisiynu, Cyngor Sir y Fflint\n“Ar ol y rhaglen bydd pobl yn parhau i weithio gyda'i gilydd yn y dyfodol a byddwn yn gweld pobl yn symud ar draws sectorau'n haws - a gall hynny dim ond fod yn beth da, datblygu mwy o sgiliau trosglwyddadwy ” Clare Budden, Prif Weithredwr Grŵp, Grŵp Tai Pennaf\nBeth mae Deddf Cenedlaethau'r Dyfodol (Cymru) 2015 yn golygu?\nMae'r Ddeddf yn mynnu bod cyrff cyhoeddus yng Nghymru yn meddwl am effaith hirdymor eu penderfyniadau, yn gweithio'n well gyda phobl, cymunedau a'i gilydd, ac i atal problemau parhaus megis tlodi, anghyfartaledd iechyd a newid hinsawdd.\nMae'r Ddeddf yn unigryw i Gymru ac mae'n denu diddordeb gan wledydd ardraws y byd gan ei fod yn cynnig cyfle enfawr i wneud newid positif, hirdymor i genedlaethau'r presennol a'r dyfodol.\nMae'r Ddeddf yn cynnwys saith nod llesiant sy'n rhaid i gyrff cyhoeddus weithio tuag at gyflawni:\nMewn cais i gyflawni'r nodau llesiant, mae angen i gyrff cyhoeddus wneud yn siŵr eu bod yn cymryd i ystyriaeth yr effaith gallant gael ar bobl yn byw eu bywydau yng Nghymru wrth iddynt wneud penderfyniadau. Mae disgwyl iddynt ddefnyddio'r Pum Ffordd o Weithio:\nHirdymor: y pwysigrwydd o gloriannu anghenion tymor byr gyda'r anghenion i ddiogelu'r gallu i gwrdd anghenion hirdymor\nIntegreiddio: ystyried sut gall amcanion llesiant y corff cyhoeddus effeithio ar bob un o'r nodau llesiant, ar eu hamcanion, neu ar amcanion cyrff cyhoeddus eraill.\nCynnwys: pwysigrwydd cynnwys pobl gyda diddordeb mewn cyflawni'r nodau llesiant, a sicrhau bod y bobl hynny'n adlewyrchu amrywiaeth yr ardal mae'r corff yn ei wasanaethu.\nCydweithio: cydweithio gydag unrhyw berson arall (neu wahanol rannau o'r corff ei hun) gall helpu'r corff gwrdd ei amcanion llesiant.\nAtal: sut gall weithredu i atal problemau rhag digwydd neu waethygu helpu cyrff cyhoeddus i gwrdd â'u hamcanion.


maes-e.com • Dangos pwnc - Pel-droed ryngwladol: Cymru - Montenegro\nPel-droed ryngwladol: Cymru - Montenegro\ngan Mackem » Llun 29 Awst 2011 1:08 pm\nDw i wedi prynu tocyn i gem nesaf Cymru yn y grwp rhagbrofol ar gyfer Euro 2012, yn erbyn Montenegro, nos Wener nesaf yng Nghaerdydd. Dyma fydd y tro cyntaf i fi weld y tim cenedlaethol yn chwarae . Tybed oes na dafarn(dai) rhywle yn y ddinas ble mae'r cefnogwyr yn ymgasglu cyn y gem, lle(fydd) sydd a bach o awyrgylch? Oes na gynigion 'da unrhywun mas fan'na?\nRe: Pel-droed ryngwladol: Cymru - Montenegro\ngan ceribethlem » Llun 29 Awst 2011 3:54 pm\nMackem a ddywedodd: Shwmae pawb\nY City Arms yw'r dafarn agosaf at y Stadiwm, er galle hwnna fod yn llawn os oes torf mawr.\nMae'r Fuwch Goch yn dafarn bach Gymreigaidd iawn nepell i ffwrdd, ond sai'n siwr pa amser mae'n agor.\ngan Doctor Sanchez » Llun 29 Awst 2011 7:56 pm\nTria Dempseys. Cerdded heibio'r City Arms a Clwb Ifor Bach. Pyb Gwyddelig ar y gornel. Atmos da yn fana bob tro\ngan ceribethlem » Maw 30 Awst 2011 1:20 am\nDoctor Sanchez a ddywedodd: Tria Dempseys. Cerdded heibio'r City Arms a Clwb Ifor Bach. Pyb Gwyddelig ar y gornel. Atmos da yn fana bob tro\nTafarn da, ond ydyw e'n debygol o fod yn llawn ysbryd ar gyfer gem pel droed Cymru?\ngan osian » Maw 30 Awst 2011 11:33 pm\nMae'r Fuwch Goch wedi cau yn anffodus.\ngan ceribethlem » Mer 31 Awst 2011 9:19 am\nosian a ddywedodd: Mae'r Fuwch Goch wedi cau yn anffodus.\nYdyw e Ers pryd?\ngan osian » Mer 31 Awst 2011 8:55 pm


Hafan > Amdanom ni > Cabinet a Gweinidogion > Datganiadau'r Cabinet > Ysgrifenedig - Ad-Dalu’r Gronfa Datblygu Swyddfeydd Post: Dod I Gytundeb Â Swyddfa’r Post Cyf Ysgrifenedig - Ad-Dalu’r Gronfa Datblygu Swyddfeydd Post: Dod I Gytundeb Â Swyddfa’r Post Cyf\nYm mis Hydref 2007 dechreuodd Swyddfa’r Post Cyf eu Rhaglen Newid Rhwydwaith yng Nghymru, gan gyhoeddi’r cyntaf o bum cynllun ar gyfer ardaloedd lleol. Mae’r pedwar cynllun ardal sydd wedi’u cyhoeddi hyd yma oll wedi cynnwys cymalau i’w gwneud yn orfodol i gau swyddfeydd post sydd wedi elwa ar gyllid gan Lywodraeth Cynulliad Cymru drwy’r Gronfa Datblygu Swyddfeydd Post. Mae Llywodraeth Cynulliad Cymru yn siomedig ynghylch y bwriad i gau’r swyddfeydd post sydd wedi derbyn cyllid o’r Gronfa Datblygu Swyddfeydd Post. Mae Llywodraeth Cynulliad Cymru yn atebol am y ffordd y mae’n gwario arian cyhoeddus ac felly cyhoeddais ar 10 Hydref y byddem yn ceisio sicrhau ad-daliad am y cyllid a dalwyd o’r Gronfa Datblygu Swyddfeydd Post i swyddfeydd post sy’n cael eu cau gan Swyddfa’r Post Cyf fel rhan o’u rhaglen Newid Rhwydwaith. Mae’n bleser gennyf nodi ein bod wedi dod i gytundeb mewn egwyddor â Swyddfa’r Post Cyfyngedig. Golyga hyn y bydd Swyddfa’r Post Cyf yn ystyried rhoi iawndal sy’n gysylltiedig ag ad-dalu’r grant o’r Gronfa Datblygu Swyddfeydd Post i is-bostfeistri a dderbyniodd gyllid drwy’r Gronfa Datblygu Swyddfeydd Post ac y mae eu swyddfeydd post wedi cau, neu ar fin cael eu cau. Er nad yw union fanylion y meini prawf cymhwysedd ar gyfer iawndal wedi’u cymeradwyo’n derfynol, hyderaf y bydd is-bostfeistri yn croesawu’r newyddion yma fel newyddion da.\nBydd y pecyn wrth gefn hwn ar gyfer is-bostfeistri y mae eu busnesau yn cau yn golygu y bydd is-bostfeistri sy’n bodloni meini prawf Swyddfa’r Post Cyf yn derbyn swm grant y Gronfa Datblygu Swyddfeydd Post y mae’n rhaid iddynt ei ad-dalu. Rhwng 2002 a 2004 cynigiodd Llywodraeth Cynulliad Cymru grantiau gwerth cyfanswm o £4.1m o dan y Gronfa Datblygu Swyddfeydd Post i 106 o swyddfeydd post yn rhai o ardaloedd mwyaf ynysig a mwyaf difreintiedig Cymru. Mae Llywodraeth Cynulliad Cymru wedi ymrwymo drwy gytundeb Cymru’n Un i ailgyflwyno’r Gronfa Datblygu Swyddfeydd Post a newid ei phwyslais. Bydd y gronfa yn ailagor o 1 Ionawr 2009.\nYsgrifenedig - Ad-Dalu’r Gronfa Datblygu Swyddfeydd Post: Dod I Gytundeb Â Swyddfa’r Post Cyf (fersiwn Cymraeg)


Gwerthfawrogi Pryfed - National Botanic Garden of Wales\n23 June 2021 gan Katie Ritchie\nMae’n Wythnos y Pryfed 2021! Mae Wythnos y Pryfed yn cael ei chynnal gan y Gymdeithas Entomolegol Frenhinol rhwng 21 a 27 Mehefin, a hynny er mwyn ysbrydoli pobl i ddysgu am bryfed.\nI mi, mae pob wythnos yn Wythnos y Pryfed. Rwyf wrth fy modd â phryfed – cewch hyd i mi’n aml yn cerdded o amgylch yr Ardd yn un o fy nghrysau T thema pryfed, a’m hwyneb mewn blodyn yn chwilio am bryf diddorol! A minnau mor frwdfrydig dros bryfed, rwy’n cael fy siomi braidd fod eu pwysigrwydd yn cael ei anwybyddu. Gall rhywogaethau gwahanol o bryfed fod â rolau gwahanol mewn ecosystemau, ac maent yn hanfodol i oroesiad llawer o rywogaethau eraill.\nMae peillio yn un rôl bwysig iawn y mae pryfed yn ei chyflawni, rôl sy’n hanfodol i atgenhedlu ac, felly, i oroesiad llawer o rywogaethau o blanhigion gwyllt, yn ogystal â chnydau megis tomatos a rêp had olew. Mae pryfed yn peillio trwy drosglwyddo paill o anther blodyn gwrywaidd i stigma blodyn benywaidd wrth iddynt chwilota am neithdar a phaill. Mae paill yn glynu at eu cyrff blewog, sy’n gwneud y broses drosglwyddo yn fwy effeithiol. Dyna pam y mae cacwn ffluwchiog yn beillwyr mor effeithiol!\nYn ogystal â hyn, pan fydd pobl yn meddwl am beillwyr, mae llawer yn tueddu i feddwl am wenyn. Fodd bynnag, mae yna lawer o rywogaethau eraill o bryfed yn cyflawni’r rôl hon, megis chwilod, gwenyn meirch, gloÿnnod byw, gwyfynod a phryfed. Mae Steven Falk wedi amcangyfrif bod yna mewn gwirionedd tua 6,000 o rywogaethau o beillwyr yn y DU, a dim ond rhyw 270 o’r rhain sy’n wenyn! Un o fy hoff beillwyr yw’r chwilen gwenyn ddel (Trichius fasciatus), sydd i’w chael yn aml ar flodau megis llygad-llo mawr a blodau llwyni mwyar duon. Mae wedi cael yr enw hwn am ei bod yn dynwared ymddangosiad gwenyn, ac felly’n enghraifft wych o ddynwarediad Batesaidd, sef pan fydd creadur yn mabwysiadu ymddangosiad creadur mwy niweidiol er mwyn osgoi ysglyfaethwyr. Mae’r chwilen gwenyn hyd yn oed yn ffluwchiog megis gwenynen, sy’n golygu ei bod yn gallu casglu llawer o baill ar ei chorff!\nMae chwilod a phryfed yn gyfrifol am helpu i gael gwared ar wastraff o’r Ddaear, megis ysgarthion a defnyddiau organig sy’n pydru. Er enghraifft, mae chwilen y dom (Geotrupes sp.) yn helpu i ddadelfennu ysgarthion a adawyd gan anifeiliaid megis defaid a cheirw. Mae’n gwneud hyn trwy ddodwy wyau mewn twll o dan yr ysgarthion, ac yna, pan fydd y larfâu’n dod allan o’r wyau, byddant yn bwydo ar yr ysgarthion, gan helpu i’w clirio. Mae pryfed megis pryfed melyn y dom yn dodwy eu hwyau mewn ysgarthion hefyd, a’u larfâu’n cyflawni rôl debyg i rôl larfâu chwilod y dom. Mae yna hefyd chwilod o’r enw chwilod burgyn, ac mae’r rhain yn dadelfennu creaduriaid marw megis adar a mamaliaid bach. Enghraifft o’r chwilod hyn yw’r chwilen gladdu ddu (Nicrophorus humator), sy’n cloddio o dan greaduriaid marw, gan wneud iddynt suddo’n raddol i’r ddaear, lle byddant yn dadelfennu. O ganlyniad, mae gennym chwilod a phryfed i ddiolch iddynt am gael gwared ar y stwff drewllyd!\nMae pryfed hefyd yn rhagorol am reoli plâu! Er enghraifft, mae larfâu pryfed hofran, larfâu’r siderog a buchod coch cwta yn ysglyfaethwyr y pryfed gleision felltith hynny sydd bob amser fel pe baent yn anelu’n syth am eich rhosod gorau. Mae gwenyn meirch hefyd yn ysglyfaethwyr llawer o rywogaethau o bryfed, megis lleuen y coed, ac felly’n atal y niferoedd rhag cynyddu gormod. Os byddwch yn denu’r rhywogaethau hyn i’ch gardd, er enghraifft trwy blannu mwy o blanhigion sy’n denu pryfed a chreu pentyrrau o goed ar gyfer pryfed, dylai eich planhigion osgoi cael eu difrodi cymaint gan bryfed, ac ni ddylai fod angen i chi ddefnyddio plaladdwyr, sy’n niweidiol i lawer o greaduriaid.\nMae rhai creaduriaid, megis adar a draenogod, yn dibynnu ar bryfed ar gyfer eu prif ffynhonnell fwyd. Er enghraifft, mae’r titw tomos las yn bwyta lindys, yn ogystal â’u bwydo i’w gywion. Mae’r newid yn yr hinsawdd yn golygu bod nythod yn dechrau mynd yn brin o fwyd am fod nifer y lindys yn gostwng a hefyd yn ymddangos ar adeg wahanol i gyfnod nythu’r titw tomos las (Pollock et al., 2017). Mae hyn yn dangos yn go iawn pa mor bwysig yw pryfed i oroesiad creaduriaid eraill!\nY rheswm pam y mae ar bryfed angen ein help, a’r hyn y gallwch ei wneud i’w helpu yn eich bro eich hun\nMae nifer y pryfed yn gostwng oherwydd colli cynefinoedd, y defnydd o blaladdwyr a’r newid yn yr hinsawdd. Fodd bynnag, gallwch wneud gwahaniaeth trwy gynnal pryfed yn eich ardal leol. Dyma rai ffyrdd gwahanol y gallwch fynd ati i wneud hyn:\nPlannu mwy o flodau sy’n denu pryfed yn eich gardd\nYchwanegu dôl fechan at eich gardd\nCreu pentwr o goed i bryfed fyw a gaeafgysgu ynddo\nPrynu neu wneud gwesty gwenyn unig. Gallwch ddysgu sut i wneud un ym mlog Abigail Lowe: https://botanicgarden.wales/2018/07/all-about-bee-hotels-and-how-to-make-your-own/\nCreu pwll bywyd gwyllt, a fydd yn darparu cynefin ar gyfer gweision y neidr, mursennod a larfâu pryfed hofran\nRhoi’r gorau i ddefnyddio plaladdwyr\nTorri eich lawnt mewn patrwm mosaig – bydd glaswellt byr yn darparu ar gyfer anghenion gwenyn turio, glaswellt hirach yn sicrhau lle i bryfed guddio, ac unrhyw flodau gwyllt yn darparu porthiant i bryfed\nGosod dysgl fas o ddŵr wedi’i llenwi â cherrig y tu allan, i bryfed yfed ohoni\nCyfrannu at elusen pryfed megis Buglife neu’r Ymddiriedolaeth Cadwraeth Cacwn\nRhannu’r hyn yr ydych yn ei wybod am bryfed â’ch ffrindiau a’ch teulu\nCyflwyno eich cofnodion pryfed i iRecord\nPollock, C.J., Capilla-Lasheras, P., McGill, R. A. R., Helm, B. a Dominoni, D. M. (2017). Integrated behavioural and stable isotope data reveal altered diet linked to low breeding success in urban-dwelling blue-tits. Scientific Reports, 7. [Ar-lein]. Ar gael yma: https://www.nature.com/articles/s41598-017-04575-y.pdf [Cyrchwyd 18 Mehefin 2021].


Petawn yn gofyn i chi efelychu ‘iaith y Beibl’, tybed pa fath o iaith fyddech chi’n ei ddefnyddio? Yn ddiweddar, digwyddais wylio bennod o’r gyfres Americanaidd boblogaidd, Friends, pan mae un o’r cymeriadau, Monica, yn esgus ei bod yn weinidog ar eglwys er mwyn gwella’i gobeithion o gael mabwysiadu plentyn. Wrth actio’r rôl hon, honnai ei bod yn dyfynnu o’r Beibl wrth dweud ‘And behold, she did adopt unto them a baby,’ ac mae’r arddodiad hynafol ‘unto’ yn nodweddiadol iawn o gyfieithiad y Brenin Iago (the King James Version). Cyhoeddwyd y cyfieithiad hwnnw ym 1611, tua’r un cyfnod wrth gwrs â Beibl William Morgan, a gyhoeddwyd ym 1588 ond a ddiwygiwyd ym 1620. Pa eiriau fydden ni, Gymry, yn eu defnyddio wrth efelychu ‘iaith y Beibl’ felly? Yn sicr, byddai ‘canys’, ‘eithr’, ‘wele’ ac ‘oblegid’ yn codi eu pennau yn ddigon rheolaidd, ac hefyd felly gymalau megis ‘efe a aeth’ a ‘hi a ddywedodd’. Y tro nesaf y byddwch yn llenwi croesair Cymraeg a bod un o’r cliwiau yn ddyfyniad o’r Beibl, mentraf ddweud ei bod yn debygol iawn fod y cliw yn seiliedig ar gyfieithiad Morgan.\nY gwir yw ein bod yn tueddu i feddwl fod iaith Cristnogaeth yn perthyn i’r gorffennol. Gan mor amlwg fu Cristnogaeth, a’r Beibl hefyd felly, yn ein gwlad ni ar hyd y canrifoedd, mae cenedlaethau o Gymry wedi cael eu magu yn sŵn Beibl William Morgan. Roedd dysgu adnodau (o gyfieithiad Morgan) yn rhan amlwg o weithgareddau’r eglwysi yn y gorffennol, yn wir dyna sy’n dod i feddwl llawer iawn o Gymry wrth feddwl am y ffydd. Ond nid yn unig y capelwyr a’r eglwyswyr sydd wedi cael eu dylanwadu ganddo ychwaith, yn wir y mae ei ddylanwad yn fawr ar yr iaith Gymraeg yn gyffredinol. Bu’r dylanwad yn amlwg yn ein hiaith lafar, fel y dywed Huw Jones ‘Ychwanegodd y Beibl Cymraeg (cyfieithiad Morgan) yn ddirfawr at y cyfoeth o idiomau oedd yn gynhenid yn y Gymraeg. Bu’n chwarel idiomau heb ei thebyg i’r Cymro’. Aiff yn ei flaen a dweud ‘daethant yn rhan naturiol o’r iaith lafar ac o iaith ein llên’ ac aiff Syr Glanmor Williams gam ymhellach gan ddweud mai cyfieithiad Morgan oedd ‘gwir sylfaen llenyddiaeth Cymru fodern’.\nFodd bynnag, nid cyfieithiad Morgan yw’r unig gyfieithiad Cymraeg o’r Beibl bellach. Bu sawl ymdrech ar gyfieithu rhannau o’r Beibl a llyfrau unigol ohono cyn y daeth cyfieithiad newydd o’r Testament Newydd ym 1975. Cyfieithwyd yr Hen Destament hefyd ac erbyn 1988, cyhoeddwyd y Beibl Cymraeg Newydd yn ei gyfanrwydd. Fel sy’n digwydd yn aml wrth gyfieithu’r Beibl, gwelwyd fod yn y cyfieithiad hwnnw wendidau y byddai modd eu gwella, ac felly cyhoeddwyd argraffiad diwygiedig o’r cyfieithiad hwnnw yn 2004. Cyfieithiad yw hwn mewn Cymraeg safonol, cyfoes. Ychydig dros ddegawd yn ddiweddarach, cyhoeddwyd cyfieithiad newydd arall, beibl.net (a ryddhawyd eisoes fesul tipyn dros y we); dyma gyfieithiad mewn iaith lafar sy’n gwerthu ei hun ‘yn berffaith i bobl ifanc, i ddysgwyr ac i Gymry o bob oed sydd am ddeall neges y Beibl yn well.’ Yn 2015 y cyhoeddwyd yr argraffiad cyntaf ohono, ac Arfon Jones oedd yn gyfrifol am y gwaith cyfieithu. Felly, a ninnau’n ddigon ffodus bellach o gael sawl cyfieithiad cyfan o’r Beibl yn y Gymraeg, sut allwn ni fanteisio ar gryfderau pob un ohonynt? A yw un wedi dod i gymryd lle’r llall, ynteu a ddylid eu defnyddio ochr yn ochr? Dyna rai o’r cwestiynau sy’n codi i eglwysi, sefydliadau Cristnogol ac unigolion y dyddiau hyn, a dyna ganolbwynt yr ymchwil yr wyf i’n ei wneud yn Adran y Gymraeg, Prifysgol Aberystwyth ar hyn o bryd. Rwyf yn canolbwyntio ar yr argraffiadau diwygiedig o Feibl William Morgan (1620), y Beibl Cymraeg Newydd (2004) a hefyd ar beibl.net (2015) a chredaf fod gwerth cyfoes i bob un ohonynt. Y gobaith yn yr ysgrif fer hon yw rhoi syniad cryno iawn i chi o’r math o ystyriaethau sydd yn y maes hwn. Mae cymaint mwy y gallwn eu trafod, o bethau syml megis treiglo enwau a ffurfiau gwahanol berfau, i bethau mawr a dyrys sy’n hollti barn diwinyddion,  ond gobeithio fod yma ambell enghraifft ddiddorol.\nYn aml iawn, gwelir fod cryfder rhywbeth neu rywun hefyd yn wendid iddo, ac mae hynny yn sicr yn gallu bod yn wir am y cyfieithiadau. Byddai rhai yn dweud mai cryfder cyfieithiad Morgan yw ei fod yn gyfieithiad llythrennol – gwelir ymdrech i ddod â’r Gair o’r ieithoedd gwreiddiol i’r Gymraeg gan amharu cyn lleied â phosibl arno. Fodd bynnag, y mae hynny’n golygu nad yw ei ystyr yn cael ei gyfleu mor glir ar brydiau, yn enwedig ar yr olwg gyntaf, a gall olygu fod darllen y Beibl heb esboniad yn anodd i rai. Enghraifft o hyn yw pan mae’r Brenin Dafydd yn marw yn ôl 1 Brenhinoedd, cyfieithiad Morgan yw ‘Felly Dafydd a hunodd gyda’i dadau,’ sy’n gyfieithiad llythrennol iawn o’r gwreiddiol. Mae’r cyfieithiadau diweddarach yn llai llythrennol yn yr achos hwn, yn defnyddio’r gair ‘marw’ yn hytrach na ‘huno gyda’i dadau’, ac felly maent yn fwy cyson â’r hyn yr ydym ni’n arfer ei ddweud, ac yn cyfleu’r ystyr yn llawer cliriach. Wedi’r cwbl, a fyddech chi’n dweud fod rhywun wedi huno gyda’i dadau, ynteu ei fod wedi marw? Ar yr olwg gyntaf, mae’n ymddangos nad oes budd o gael cyfieithiad llythrennol fel un Morgan ac felly mae hynny’n wendid ynddo. Ond, nid dyna ddiwedd y drafodaeth. Fel yr eglura’r Athro Wayne Grudem:\nThe dynamic equivalence translation [marw] does not include the idea of sleeping as a rich metaphor for death, a metaphor in which there is a veiled hint of someday awakening from that sleep to a new life. The expression “slept with his fathers” also includes a faint hint of a corporate relationship with David’s ancestors who had previously died, something that is also missing from the dynamic equivalence translation.\nI rywun sydd wir yn ymddiddori mewn diwinyddiaeth, mae’n rhaid cael cyfieithiad Morgan i sylwi ar ei neges lawn, ond i rywun arall sydd heb ddod yn gyfarwydd â themâu y Beibl, nid yw ‘huno gyda’i dadau’ yn gwneud unrhyw synnwyr felly mae ‘bu farw’ yn llawer mwy addas. Yn ogystal â hynny wrth gwrs, mae gan ‘cysgu gyda’ rhywun ystyr wahanol erbyn hyn ac adlewyrchir hynny yng nghyfieithiad beibl.net, ‘Cysgodd Adda gyda’i wraig Efa, a dyma hi’n beichiogi.’ Cryfder y cyfieithiad i rai yw ei wendid i eraill.\nPwnc trafod amlwg yn y maes hwn hefyd yw absenoldeb ambell air technegol yn rhai o’r cyfieithiadau. Un o’r enghreifftiau amlycaf yw absenoldeb ‘gras’ yn beibl.net. Dyma air pwysig yn y Testament Newydd; mae’r cysyniad y mae’n ei ddisgrifio yn gwbl ganolog i neges y Beibl. Diffiniad Thomas Charles ohono yw: ‘Daioni, cariad, caredigrwydd, cymwynasgarwch Duw tuag at ddynion, neu ddynion tuag at ei gilydd – a hynny yn hollol rad, wirfoddol, ac anhaeddiannol yn y gwrthrych o’r daioni hwnnw.’ Defnyddir y gair yn y ddau gyfieithiad hynaf mewn adnodau megis Effesiaid 2:8, ‘Trwy ras yr ydych wedi eich achub, trwy ffydd.’ Fodd bynnag, penderfynwyd hepgor y gair yn beibl.net felly cyfieithir yr adnod hwnnw fel hyn: ‘Haelioni Duw ydy’r unig beth sy’n eich achub chi wrth i chi gredu.’ Dyma rywbeth i chi fyfyrio arno – a ydyw’r haelioni a ddisgrifir yma yn llawn gyfleu’r ystyr? A oes gwahaniaeth rhwng gras a haelioni? Ai hael ynteu graslon ynteu’r ddau ydyw rhywun pan maent yn cyfrannu at achos da? Yn wir, credaf fod i’r gair ‘gras’ ystyr ddyfnach, yn arbennig oherwydd yr elfen ‘anhaeddiannol’ ac felly mae’r gair hwnnw yn gymorth i werthfawrogi llawnder ystyr yr adnod. Fodd bynnag, nid yw’r gair ‘gras’ yn golygu dim i lawer iawn o bobl, ac nid ydynt ond wedi ei glywed yng nghyd-destun ‘gras bwyd’. Iddynt hwy, y mae defnydd beibl.net o ‘haelioni’ yn gymorth ac yn caniatáuiddynt gael dealltwriaeth sylfaenol o’r cysyniad. Rwyf yn hoff o ddefnyddio darlun o goffi. Petawn yn cynnig ichi gapuccino a’ch bod yn gonnoiseur coffi, byddech yn deall yn iawn beth yr wyf yn ei gynnig. Ond byddai rhai heb unrhyw glem, a mwy addas fyddai ei labelu fel coffi iddynt hwy. Nid ydynt yn medru llawn werthfawrogi yr hyn yr ydw i’n ei gynnig iddynt, ond eto mae’n rhoi iddynt syniad da o’i natur. Ac wrth gwrs, o ymweld â siop goffi’n rheolaidd, y mae pobl yn ymgyfarwyddo â’r termau dieithr ar y gwahanol ddiodydd nes eu bod yn y pen draw yn gyfforddus yn eu defnyddio.\nFelly, beth am ein perthynas â’r cyfieithiadau Cymraeg o’r Beibl? Sut ddylai hi fod? A ddylem ddechrau gyda beibl.net, cyn graddio fel petai a mynd at y Beibl Cymraeg Newydd a chyrraedd brig yr ysgol Feiblaidd gyda Beibl William Morgan? Nid dyna fy nadl. Fy nadl yw mai iach yw derbyn cryfderau pob un, a gobeithio fod hynny wedi cael ei wneud yn eglur. Mae’n wir fod dechrau gyda beibl.net yn haws ac mai cyfieithiad Morgan yw’r mwyaf dieithr. Ond mentrwn ddweud fod beibl.net hefyd yn addas i’r ysgolhaig diwinyddol pennaf ac yn yr un modd y gall y cyfieithiadau hŷn ddatguddio neges Duw i rywun sydd erioed wedi darllen y Beibl o’r blaen. Bydd rhai wedi eu magu â chyfieithiad William Morgan ac yn ddigon bodlon i barhau i’w ddefnyddio yn eu defosiwn personol. Ond hefyd gall ddarllen cyfieithiad gwahanol daro goleuni newydd ar adnod weithiau ac mae hynny’n rhywbeth i fanteisio arno. A beth am yr adegau hynny pan maent eisiau rhannu rhyw adnod â’u plant, neu eu hwyrion a’u hwyresau? Nid yw cyfieithiad hynafol Morgan yn addas o reidrwydd at bob sefyllfa. Yn yr un modd, o ddarllen y Beibl Cymraeg Newydd neu beibl.net yn unig, gallwn gael dealltwriaeth dda o neges y Beibl ond gall ddarllen cyfieithiadau eraill o dro i dro ddod â bendith hefyd. Mae rhagymadroddion y Beibl Cymraeg Newydd a beibl.net yn dweud mai cyfieithiadau ydynt i fynd law yn llaw â’u hynafiaid, a chredaf mai doeth ydyw’r cyngor hwnnw. Gweddi cyhoeddwyr beibl.net wrth ei gyhoeddi oedd y byddai’n dod yn ‘bont i lawer elwa maes o law ar gyfoeth y cyfieithiadau clasurol Cymraeg.’ Mae’n anorfod fod gan bobl ffefrynnau amrywiol, mae sefyllfa pawb yn wahanol, ond yr wyf yn hyderus fod gan bob un o’r cyfieithiadau y gallu i gyfathrebu Gair Duw gydag unrhyw un ohonom ni.\nOs oes gennych ddiddordeb yn fy ymchwil, gwerthfawrogwn yn fawr petaech yn medru llenwi’r holiadur isod, ac mae croeso cynnes i chi gysylltu â mi i ofyn cwestiwn neu gynnig sylwadau: grd7@aber.ac.uk. Diolch.\nGellir cael mynediad at y Beibl Cymraeg ar-lein trwy ddilyn y ddolen hon:\n Huw Jones, ‘Rhagair’, Y Gair yn ei Bryd, Caernarfon (1994). Os hoffech allu gwerthfawrogi dylanwad Beibl William Morgan ar yr iaith yn fwy, awgrymaf eich bod yn darllen y gyfrol hon.\n Syr Glanmor Williams, ‘William Morgan’, Y Bywgraffiadur Cymreig hyd 1940, Llundain (1953).\n Broliant clawr cefn beibl.net (2015).\n Cyfrol ddefnyddiol er mwyn sylweddoli cynifer o ystyriaethau sydd, a pha fath o rai ydynt, yw Dave Brunn, One Bible, Many Versions, Nottingham (2013). Cyfrol dda yw hon gan nad yw’r ystyriaethau yn cael eu cyfyngu i’r iaith Saesneg yn unig fel llawer iawn o’r gweithiau sydd ar gael; cyfieithodd yr awdur y Beibl i iaith frodorol Papua Gini Newydd.\n Wayne Grudem, ‘Are only some words of Scripture breathed out by God?’, Translating Truth, Illinois (2005).\n Thomas Charles, ‘Gras’, Y Geiriadur Ysgrythurol, Wrecsam (1805).\n ‘Rhagair’, beibl.net (2015).


PARAGYFREITHIWR - Monmouthshire\nMae hon yn rôl ddatblygu berffaith i unigolyn sydd wedi derbyn addysg gyfreithiol ac yn hynod frwdfrydig ac sydd yn dymuno ehangu ei wybodaeth a’i brofiad fel rhan o dîm o weithwyr proffesiynol cyfreithiol ardderchog a hyfryd. Bydd y rôl yn ffocysu ar waith Gwasanaethau Plant ond bydd hefyd yn cynnwys Gwasanaethau Oedolion, Addysg ac ystod o faterion Ymgyfreitha, gyda’r cyfle i elwa o gyfrifoldebau ehangach y tîm sydd yn cynnwys ystod o faterion Masnachol.\nBydd yr ymgeisydd llwyddiannus yn gweithio i dîm o Gyfreithwyr, yn ymgymryd â gwaith cyfreithiol ar eu rhan a’n elwa o’r swyddogion cymorth cyfreithiol anhygoel y byddwch yn gweithio gyda hwy er mwyn deall a pharatoi’r hyn sydd angen ar gyfer y Llysoedd.\nYn y rôl hon, efallai y byddwch yn adeiladu ffeil Achos un diwrnod ac yna’n mynd i fanylder yr achos, ac yna’n mynd i’r Llys gyda’r Cyfreithwyr ar ddiwrnod arall, neu hyd yn oed yn gweithio ar ben eich hun ar ddiwrnod arall yn rhoi cyfarwyddiadau i’r bargyfreithiwr. Efallai y byddwch yn gweithio ag adrannau’r cleient er mwyn deall eu hangen am gefnogaeth gyfreithiol neu’n mynychu Pwyllgor y Cyngor er mwyn darparu cyngor cyfreithiol. Byddwch yn elwa o gyfuniad o awtonomiaeth, cefnogaeth, profiad a hyfforddiant a byddwch yn mwynhau’r her a ddaw yn sgil hyn.\nNid oes angen i chi fod yn ymarferydd profiadol ac nid oes angen profiad arnoch ym maes llywodraeth leol. Yr hyn sydd angen yw meddwl cyfreithiol chwilgar a phraff, sgiliau cyfathrebu da ac agwedd sydd yn golygu eich bod yn eofn wrth fynd ati i fynd i’r afael gyda heriau newydd neu’n gofyn am gyngor. Byddwch yn medru darparu cyngor cyfreithiol manwl a chraff mewn modd amserol ond byddwch yn barod i dorchi llewys a delio gyda ffeiliau achos sylweddol er mwyn cefnogi achosion Llys cymhleth pan fydd angen.\nCyfeirnod Swydd: CDLL 55\nGradd: BAND D (SCP 9 – SCP 13) £20,903 - £22,627\nLleoliad: Neuadd y Sir (Brynbuga)\nDyddiad Cau: 22/10/2021 12:00 pm


Plannu derwen i ddathlu pen-blwydd mudiad yn 80 oed\nCategori: Amaethyddiaeth, Amgylchedd, Hamdden, Newyddion\nI ddathlu pen-blwydd Clwb Ffermwyr Ifanc Cymru yn 80 oed, bydd glasbren derwen yn cael ei roi i bob aelod o Ffederasiwn Ffermwyr Ifanc Cymru.\nRhoddwyd y 6000 glasbren yn garedig gan Parciau Cenedlaethol Bannau Brycheiniog, Arfordir Sir Benfro ac Eryri, ynghŷd â Choedwig Tilhill.\nYn ystod Ffair Aeaf Frenhinol Cymru, yn dilyn yr ymgyrch prynu bric, bu seremoni coffaol i plannu coeden tu allan i Canolfan Clwb Ffermwyr Ifanc Cymru ger y cylch gwartheg. Bu nifer o gynrhychiolwyr yn rhan o’r seremoni a diolchwn i John T Davies, Cadeirydd Bwrdd Gweithredwyr Cymdeithas Amaethyddol Frenhinol Cymru, Rhys Evans o’r Ymddiriedolaeth Cenedlaethol, Iwan Parry o Till Hill, Iwan Meirion – Cadeirydd Pwyllgor 80 mlynedd CFfI Cymru, Maurice Trumper – un o gadeiryddion cyntaf y mudiad a aelodau ifancaf CFfI Cymru, Lloyd Gardiner ac Alys Morgan.\nCafwyd penblwydd yn 80 ei symboleiddio gan y dderwen yn draddodiadol, gan ei bod yn cynnal cynefin sy’n gyfoethog o ran bioamrywiaeth ynghŷd â’r theori taw ‘o fensen bach mae coed derw mawr yn tyfu’, sy’n gysylltiedig a’r sentiment cryf y mae CFfI Cymru yn cynnal i’w haelodau yn dros yr 80 mlynedd diwethaf ac yn parhau i’w gwneud yn y dyfodol. Roedd y glasbrennau yn rhoddiad perffaith i nodi carreg filltir arwyddocaol yn hanes y mudiad ieuenctid fwyaf yng Nghymru.\nDywedodd Arwel Jones, Cadeirydd Clwb Ffermwyr Ifanc Cymru: “Hoffai’r Mudiad ddiolch i bob Parc Cenedlaethol ac hefyd i Tilhill am eu cefnogaeth trwy’r ymroddiad o goeden dderwen i bob aelod yng Nghymru.”\nGellir gweld y goeden ar ochr y cylch gwartheg yn gyfagos i Ganolfan Clwb Ffermwyr Ianc Cymru.\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.cymru\nLansio partneriaeth tirwedd y Carneddau\non 14/10/2020 - 06:08 pm\nCyfrifiad Cymru i'w gynnal ar-lein am y tro cyntaf\non 05/01/2021 - 06:43 pm\nEthol cadeiryddion newydd i Awdurdod Parc Cenedlaethol Eryri\non 24/09/2020 - 01:31 pm


Cynorthwyydd Cyfrifon – Prentis – Employability at Gower College Swansea\nYou are here: Home / Newyddion a’r cyfryngau / Swyddi Gwag / Cynorthwyydd Cyfrifon – Prentis\nCynorthwyydd Cyfrifon – Prentis\nMedi 30, 2021 /in Swyddi Gwag, Swyddi Gwag Dyfodol /by Better Jobs, Better Futures\nMae cwmni cyfrifeg ar-lein yn chwilio am brentis i ymuno â’u tîm.\nDyma gyfle gwych i unigolyn sy’n chwilio am ei rôl gyntaf ym maes cyllid. Bydd y cwmni yn eich cefnogi wrth i chi gwblhau cymhwyster AAT yng Ngholeg Gŵyr Abertawe, a gallwch ddewis astudio lefel 2 neu 3, mae hyn yn dibynnu ar eich cymwysterau blaenorol.\nByddwch yn gweithio ochr yn ochr ag uwch aelodau o’r tîm i ddarparu cymorth i’w cleientiaid ar bob agwedd ar gyfrifon. Bydd dyletswyddau’r rôl yn cynnwys anfonebu, cynorthwyo i baratoi cyfrifon, ffurflenni TAW a chysoni.\nhttps://employability.gcs.ac.uk/wp-content/uploads/2020/07/employability-x2.png 0 0 Better Jobs, Better Futures https://employability.gcs.ac.uk/wp-content/uploads/2020/07/employability-x2.png Better Jobs, Better Futures2021-09-30 13:14:552021-10-15 13:55:54Cynorthwyydd Cyfrifon - Prentis\nGweithredwr Cynhyrchu dros dro Gweinyddwr Busnes – Prentis


Google i gau Google+ - Websetnet\nHydref 10, 2018 AaronStuart sut 1\nGoogle yn unig cyhoeddodd y bydd yn goleuo gwasanaeth rhwydweithio cymdeithasol y cwmni Google+ i ddefnyddwyr yn ystod y cyfnod 10 nesaf.\nGoogle+ oedd ymgais olaf Google wrth greu cystadleuydd Facebook a fyddai'n rhoi Google ar yr un lefel â'r enfawr rhwydweithio cymdeithasol o ran data defnyddwyr a nifer y defnyddwyr.\nDerbyniodd Google+ adolygiadau a graddfeydd cymysg pan lansiodd Google mewn 2011 ar ôl hynny wedi ymddeol Google Buzz, ymgais arall ar ennill traction yn y byd rhwydweithio cymdeithasol.\nTeimlwyd lansiad Google+, yn enwedig ers i wefiswyr gwefraint wobrwyo Google a oedd yn integreiddio'r gwasanaeth i'w safleoedd a'u newid system sylwadau ac system i mewn ar YouTube a safleoedd eraill i Google+.\nYn y bôn, yr hyn a wnaeth Google yn ôl oedd hynny gwthio cyfrifon Google+ trwy gyfyngu ar ymarferoldeb ar safleoedd poblogaidd nad oeddent wedi'u cyfyngu cyn hynny.\nDechreuodd Google brosiect mewnol o'r enw Strobe ar ddechrau 2018 a oedd yn edrych ar "fynediad datblygwr trydydd parti i gyfrif Google a data dyfais Android" a "rheolaethau preifatrwydd, llwyfannau lle nad oedd defnyddwyr yn ymgysylltu" ag APIs oherwydd pryderon preifatrwydd ac ardaloedd eraill lle mae polisïau Google "yn cael eu tynhau".\nUn o ganfyddiadau'r tîm prosiect oedd nad yw Google+ "wedi cyflawni mabwysiadu defnyddwyr neu ddatblygwyr eang" a bod "wedi gweld rhyngweithio defnyddiwr cyfyngedig â apps". Darganfu Google fod gan y gwasanaeth ryngweithio defnyddiwr isel wrth i 90% o'r sesiynau ddod i ben yn llai na 5 eiliad.\nDadansoddodd tîm prosiect Google yr API sydd ar gael i ddatblygwyr a chanfod bod y rhain yn "heriol i ddatblygu a chynnal". Darganfuwyd bug yn ogystal â hynny oll a ganiatawyd mynediad at ffeiliau proffil a rannwyd gan ddefnyddwyr Google â chysylltiadau nad oeddent yn gyhoeddus.\nYn gyfyngedig i feysydd proffil sefydlog dewisol megis cyfeiriad e-bost, meddiannaeth, neu ryw, canfu Google "dim tystiolaeth bod unrhyw ddata Proffil yn cael ei gamddefnyddio".\nDaeth tîm adolygu Google i'r casgliad:\nO ystyried yr heriau hyn a'r defnydd isel iawn o fersiwn defnyddwyr Google+, penderfynasom fwydo'r fersiwn defnyddwyr Google +.\nMae'r cwmni'n bwriadu ymddeol y fersiwn defnyddwyr o Google+ dros gyfnod 10 mis. Bydd rhan ddefnyddwyr y gwasanaeth yn ymddeol ar ddiwedd mis Awst 2019.\nMae Google yn bwriadu gwneud cyhoeddiadau yn ystod y misoedd nesaf sy'n rhoi gwybodaeth ychwanegol i ddefnyddwyr megis opsiynau i fudo data neu ei lawrlwytho, mae'r olaf yn debygol trwy wasanaeth Google Takeout.\nMae'r newid yn effeithio ar fersiwn defnyddwyr Google + yn unig. Mae Google yn bwriadu troi Google+ i mewn i gynnyrch sy'n canolbwyntio ar Fenter.\nDangosodd ein hadolygiad fod Google+ yn fwy addas fel cynnyrch menter lle gall cydweithwyr gymryd rhan mewn trafodaethau mewnol ar rwydwaith cymdeithasol corfforaethol diogel.\nOs byddwch yn torri i lawr cyhoeddiad Google i'r craidd, byddwch yn sylweddoli bod Google wedi penderfynu cau Google Plus oherwydd rhyngweithio defnyddiwr isel gyda'r gwasanaeth a'r posibilrwydd o fuddsoddi llawer o adnoddau i'r gwasanaeth i'w gwneud yn fwy deniadol i ddefnyddwyr.\nFelly, yn hytrach na glynu wrth y cynnyrch, penderfynodd Google ei gau i lawr i ddefnyddwyr a'i droi'n gynnyrch Menter-unigryw yn lle hynny.\nNid wyf yn defnyddio cyfryngau cymdeithasol sy'n defnyddio Google+ yn unig ac yn unig i gyhoeddi dolenni i erthyglau newydd. Y gwasanaeth Mae ganddo broblem sbam enfawr na allai Google gael ei ddileu.\nNawr Chi: Beth ydych chi'n ei gymryd i gau Google Plus? A wnaiff Google ymgais arall ar gansugno'r cyfryngau cymdeithasol fertigol?\nMae'r swydd Google i gau Google+ yn ymddangos yn gyntaf ar Newyddion Technoleg gHacks.\nMae Google Translate yn tyfu gan ddau nodwedd iaith arall\nMae Outlook ar gyfer iOS a Android yn cael amserlennu galwadau Skype\nFfyrdd 3 Mae SHIELD yn rhoi mwy o opsiynau i chi na Dyfeisiau Ystafelloedd Byw eraill (gan gynnwys Apple's)\nMae Rheolwr Ffoton yn Symud Ffynhonnell Agored\nAdolygiad Tân Teledu Tân\nApple TV vs. Roku yn erbyn Android TV: Media Streamer Shoot-Out\nMae Oracle yn ceisio achosi hawl hawlfraint yn erbyn Android\nTags:google Gwasanaeth rhwydweithio cymdeithasol\nDiolch i Woww, dyn. Gyda chymorth eich erthygl nawr yn gallu gwybod bod Google yn cau i lawr Google+\nubuntu 15.04 Samsung PHP porwr gwe Gorchymyn 10 Gosod cronfa ddata rhyddhau gemau Linux Ubuntu Systems linux Firefox gweinydd Samsung galaeth cyfryngau cymdeithasol CentOS 7 GWRAIDD nodwedd Twitter ffenestri Ffôn youtube CPA HTTP Debian OS X iPhone Nginx ffenestri dilysu Ubuntu 14.04 llinell orchymyn fideo apps diweddariad gêm rhagolygon Ubuntu gweinydd gwe API Ffenestri 10 CentOS system defnyddwyr nbsp ffeil "PC Bing siop app HTTPS Apple Watch 'App SEO Ubuntu 14.10 traffig apache post blog Cymorth microsoft Cortana smartphone ategion cwmni diweddariad ffenestri Facebook Ffenestri 8 ffeiliau Screen Nodweddion RAM SSH Prif Swyddog Gweithredol MySQL chrome flwyddyn dyfais perfformiad Android Adran Gwasanaethau Cymdeithasol google ddyfais symudol HTML CPU peiriannau chwilio panel rheoli unix Cyfeiriad IP dyfeisiau GNOME cynnwys USB System gweithredu fersiwn Offeryn Microsoft Windows ffôn meddalwedd Mint Linux I fyny " data dyfeisiau symudol adolygu 04 Un ' blog ffynhonnell agored ategyn amser WordPress afal Ubuntu 16


Amgen Nero gorau ar gyfer Windows 7/Vista/XP\n> Adnoddau > DVD > gorau Nero Alternative ar gyfer Windows 8/7/Vista/XP\nNero yw y diwydiant blaenllaw DVD llosgi meddalwedd ar y farchnad. Gallwch ei ddefnyddio i wneud unrhyw beth bron gysylltiedig â chreu DVD a llosgi. Ond fel y diwydiant blaenllaw golygu delweddau meddalwedd Photoshop, ceir cromlin ddysgu serth i ddefnyddio'r meddalwedd. Felly y cwestiwn wedyn yw: a oes rhaglen debyg fel Nero, ond mae hynny'n haws i'w defnyddio yn Windows 8/7/Vista/XP/2000?\nDyma ein Argymhelliad: Wondershare DVD Creator ar gyfer Windows yn ddewis amgen Nero delfrydol ar gyfer Windows. Mae'n cefnogi llosgi pob fformat fideo poblogaidd i DVD gyflym ac yn hawdd. Mae hefyd yn cynnwys llawer o dempledi dewislen DVD hardd fel y gallwch gynllunio bwydlen DVD personol yn rhwydd. Lawrlwytho Nero cyfatebol ar gyfer Windows i losgi unrhyw fideo DVD a gwylio gyda eich chwaraewr DVD cartref.\nPam dewis Wondershare DVD Creator ar gyfer Windows\nY realiti yw nad oes llawer o opsiynau ar gyfer DVD llosgi meddalwedd, pam dewis Wondershare DVD Creator fel amgen i Nero? Ceir isod y rhesymau. Gweler hefyd arweiniad manwl i ddefnyddio'r dewis amgen hwn Nero ar gyfer Windows-wirioneddol gyflym a hawdd. Ers Mae Nero nid wedi rhyddhau fersiwn Mac, gallwch gael DVD Creator for Mac fel y Nero amgen yn Mac, rhy.\nCymorth fformat eang, nad oes troi'n\nMae Wondershare DVD Creator ar gyfer Windows yn cefnogi holl ffurfiau fideo rheolaidd, naill ai mewn HD neu SD fformatau, gan gynnwys MOV, MP4, M4V, AVI, FLV, WMV, 3GP, clwy Affricanaidd y moch, MKV, y Weinyddiaeth Amddiffyn, AVCHD, RMVB, ac ati. Felly nid oes angen ichi trawsnewidydd ychwanegol fideo i drosi fideo i fformat addas cyn llosgi DVD.\nMae rhyngwyneb hawdd ei ddefnyddio gan Nero amgen ar gyfer Windows\nGwneud ffilmiau sioe sleidiau DVD mewn chlic\nNid yw DVD Creator yn unig DVD llosgi meddalwedd. Mae hefyd yn helpu i chi wneud ffilmiau sioe sleidiau lluniau, cerddoriaeth a capsiynau yn gyflym. Mae'n ateb popeth-mewn-un i gwneud copi wrth gefn fideo DVD a rhannu eich atgofion ar y teledu.\nBydd eich fideos i gyd edrych ar eu gorau ar y DVD. Mae Wondershare DVD Creator ar gyfer Windows yn cynnwys pob fideo cyffredin a llun yn golygu offer i'ch helpu chi i wella lluniau a fideos yn hawdd. Er enghraifft, gallwch docio, cnydau, cylchdroi, ychwanegu dyfrnodau, addasu effeithiau fideo, ac ati. Adrodd stori ar y teledu, gallwch ychwanegu capsiynau personol, cerddoriaeth gefndir a pontio llyfn a llosgi'r i DVD gyda bwydlen DVD da edrych.\nRhagolwg amser real a llosgi cyflym\nMae dewis amgen hwn Nero ar gyfer Windows yn eich galluogi i edrych ar eich ffilmiau DVD cyn llosgi DVD. Mae'n cefnogi pob math o ddisg yn gydnaws â'ch llosgydd DVD, fel DVD-R, DVD + R, DVD-RW, DVD + RW. Defnyddir peiriant llosgi DVD cyflym a sefydlog. Felly, byddwch yn cael eich DVD mewn dim o amser ac yn chwarae ar y teledu gyda eich chwaraewr DVD cartref. Gallwch hefyd arbed ffolder DVD neu DVD ISO ffeil delwedd cyfrifiadur ddiben gwneud copi wrth gefn neu ar gyfer llosgi mwy o gopïau y tro nesaf.\nLawrlwytho am ddim amgen Nero ar gyfer Windows (treial am ddim):


Fformat: Clawr Meddal, 182x122 mm, 152 tudalen\nMewn byd sy’n prysur gael ei reoli gan griw cywirdeb gwleidyddol, da fyddai cael bod Ar Blaned Arall. Mae’r bôr Billy Bragg wedi ailysgrifennu geiriau ‘My Country, ’tis of Thee’ am fod y geiriau gwreiddiol yn rhy adain dde. Mae Cynghorwyr glewion Birmingham wedi gwahardd Siôn Corn rhag ofn iddo darfu ar deimladau bach tyner y rheiny sydd ddim yn Gristnogion. Mae hela i gael ei ddiddymu am fod gweld dynion y cotiau coch yn dân ar groen y lefftis. Petai pob mudiad sy’n gwisgo’n wirion yn cael ei ddiddymu, fe fyddai’r orsedd ar frig fy rhestr i.\nYn wyneb yr holl gywirdeb gwleidyddol hyn, braf fu cael gwrthwenwyn gan y Doctor Dafydd Ffiaidd, neu Dafydd Meirion. Dyma i chi nofel gwrs, nofel fochaidd, nofel fudr, nofel wrthun. A diolch amdani.\nMae Ar Blaned Arall yn dilyn traddodiad Pi-âr, Trôns a Radio Rafins. Fel y dywed broliant yr olaf a enwyd, ‘digon o secs, yfad, rhegi a phetha felly’. Mae’r plot ei hun yn y nofel ddiweddara hon yn chwerthinllyd ymhob ystyr – dau Gofi, Bongo a Myll, yng nghwmni teithiwr cudd, sef Cofi arall a wnaeth ariannu taith roced ar ôl gwneud ffortiwn mewn clybiau nos yng Nghaernarfon a New Jersey.\nDim ond dau beth sydd ar feddwl Bongo a Myll – menywod a chwrw. Ar blaned Delta Equinox mae digonedd o’r cyntaf ond dim affliw o’r ail, felly rhaid arloesi. A’r hyn gawn ni yw ymdrech y Cofis i ddygymod â’r blaned ryfedd lle mae gan y trigolion enwau amheus fel Ijiffani, Teitas, Cedoro ac Asol. Ac yn union fel yn y nofelau cynt, mae yma ddigon o scatoleg i dyfu tunelli o riwbob.\nMae’r hiwmor yn gwrs ac weithiau’n blentynnaidd. Os ydych chi’n ffan o Viz neu Little Britain, dyma’r nofel i chi. A do, fe wnes i chwerthin yn uchel droeon. Ac mae yma ambell gyffyrddiad doniol iawn. Meddyliwch am y dorf wedi dod i Ddinas Dinlle i ffarwelio â’r Cofis. ‘Yn ffarwelio â nhw roedd mwyafrif poblogaeth Caernarfon a’r cyffiniau, cyfryngau’r byd a band Llanbabo.’ A meddyliwch am y llysenw Huw Cig Fflat, hynny am ei fod yn berchen ar fusnes sleisio cig. Ond mae trwch yr hiwmor yn rhy goch i mi ei ailadrodd. Fe alla i ddychmygu ambell un yn prynu’r nofel hon gan sleifio â hi allan o’r siop wedi’i chuddio mewn copi o’r Goleuad.\nMewn byd sy’n rhemp o gywirdeb gwleidyddol, diolch am foddion Dafydd Meirion. Llyncwch y ffisig. I rai, fe wnaiff adael blas cas. Ond ni fu raid i mi lyncu llwyaid o siwgr ar ei ôl.


Mae S4C yn ddarlledwr-gyhoeddwr sy'n comisiynu 1,700 awr o gynnwys gwreiddiol bob blwyddyn o'r sector gynhyrchu annibynnol. Nod S4C yw darparu cynnwys a gwasanaethau cyfryngol yn yr iaith Gymraeg sydd o safon uchel, sy'n cynnig adloniant, gwybodaeth ac sy'n ysbrydoli, ac sy'n cyrraedd cymaint o bobl â phosibl ar y llwyfannau cyfoes mwyaf priodol. fewn un sianel deledu, o chwech bob bore tan yn hwyr y nos, saith diwrnod yr wythnos, mae S4C yn darparu gwasanaeth cynhwysfawr yn yr iaith Gymraeg ar draws ystod eang o genres ar gyfer pob rhan o'r gymuned yng Nghymru.\nMae Virgin Media yn cynnig pedwar gwasanaeth arbennig ar draws y Deyrnas Unedig ac Iweddon: gwasanaeth band llydan, teledu, ffôn symudol a ffôn tŷ. Mae gwasanaeth teledu Virgin yn cynnig teledu byw, oriau o raglenni ar alw ac apiau a gemau i gwsmeriaid drwy dabledau a ffonau clyfar.\nMeddai Owen Evans, Prif Weithredwr S4C: "Rydym yn falch iawn o gyhoeddi'r bartneriaeth yma gyda Virgin Media a hynny mewn pryd wrth i Bencampwriaeth Rygbi'r Chwe Gwlad gychwyn. Bydd y bartneriaeth hon yn ffordd o ledaenu apêl S4C ac rydym yn edrych ymlaen yn fawr at gydweithio gyda Virgin Media."\nMeddai David Bouchier, Uwch Swyddog Digidol i Virgin Media: "Mae ein partneriaeth gyda S4C yn dangos ein ymrwymiad i sicrhau'r profiad gorau i'n cwsmeriaid. Rydym wrth ein bodd i allu cynnig S4C mewn manylder uchel fel gall ein cwsmeriaid fwynhau cynnwys gwych mewn safon arbennig."\nMae S4C HD ar gael ar sianel 166 ar Virgin Media.


1 Corinthiaid 10 (BNET) - Bible Society\n1 Corinthiaid 10 BNET\nRhybuddion o hanes Israel\n1Dw i am i chi ddeall, frodyr a chwiorydd, fod ein hynafiaid ni i gyd wedi bod dan y cwmwl, ac roedd pob un ohonyn nhw wedi mynd drwy'r môr.10:1 a Exodus 13:21,22; b Exodus 14:22-29 2Cafodd pob un ohonyn nhw eu ‛bedyddio‛ fel dilynwyr Moses yn y cwmwl a'r môr. 3Cafodd pob un ohonyn nhw fwyta yr un bwyd ysbrydol10:3 Exodus 16:35 4ac yfed yr un dŵr ysbrydol. Roedden nhw'n yfed o'r graig ysbrydol oedd yn teithio gyda nhw – a'r Meseia oedd y graig honno.10:4 gw. Exodus 17:6; Numeri 20:11 5Ond er gwaetha hyn i gyd, wnaeth y rhan fwya ohonyn nhw ddim plesio Duw – “buon nhw farw yn yr anialwch.”10:5 Numeri 14:16 (LXX)\n6Digwyddodd y pethau hyn i gyd fel esiamplau i'n rhybuddio ni rhag bod eisiau gwneud drwg fel y gwnaethon nhw. 7Maen nhw'n rhybudd i ni beidio addoli eilun-dduwiau fel y gwnaeth rhai ohonyn nhw. Yr ysgrifau sanctaidd sy'n dweud: “Eisteddodd y bobl i lawr i wledda ac yfed, a chodi i ymgolli mewn rhialtwch paganaidd.”10:7 Exodus 32:6 8Maen nhw'n rhybudd i ni beidio bod yn anfoesol yn rhywiol fel rhai ohonyn nhw – gyda'r canlyniad fod dau ddeg tri o filoedd ohonyn nhw wedi marw mewn un diwrnod!10:8 gw. Numeri 25:1-18 9Maen nhw'n rhybudd i ni beidio rhoi'r Arglwydd ar brawf, fel y gwnaeth rhai ohonyn nhw – a chael eu lladd gan nadroedd.10:9 gw. Numeri 21:5,6 10Ac maen nhw'n rhybudd i ni beidio cwyno, fel rhai ohonyn nhw – ac angel dinistriol yn dod ac yn eu lladd nhw.10:10 gw. Numeri 16:41-49\n11Digwyddodd y cwbl, un ar ôl y llall, fel esiamplau i ni. Cawson nhw eu hysgrifennu i lawr i'n rhybuddio ni sy'n byw ar ddiwedd yr oesoedd. 12Felly, os dych chi'n un o'r rhai sy'n meddwl eich bod yn sefyll yn gadarn, gwyliwch rhag i chi syrthio! 13Dydy'r temtasiynau dych chi'n eu hwynebu ddim gwahanol i neb arall. Ond mae Duw yn ffyddlon! Fydd e ddim yn gadael i'r temtasiwn fod yn ormod i chi. Yn wir, pan gewch chi'ch temtio, bydd yn dangos ffordd i chi ddianc a pheidio rhoi mewn.\nPartïon eilunod a Swper yr Arglwydd\n14Felly, ffrindiau annwyl, ffowch oddi wrth addoli eilun-dduwiau. 15Defnyddiwch eich synnwyr cyffredin. Meddyliwch am beth dw i'n ddweud: 16Onid ydy'r cwpan o win dŷn ni'n diolch amdano yn y cymun yn arwydd ein bod ni gyda'n gilydd yn rhannu arwyddocâd gwaed y Meseia? Ac onid ydy'r dorth o fara dŷn ni'n ei thorri yn arwydd ein bod ni gyda'n gilydd yn rhannu yng nghorff y Meseia?10:16 Mathew 26:26-28; Marc 14:22-24; Luc 22:19,20 17Un dorth sydd, felly dŷn ni sy'n grŵp o unigolion, yn dod yn un corff wrth rannu o'r dorth. 18Meddyliwch am bobl Israel: Onid ydy'r rhai sy'n bwyta o'r aberthau yn cyfrannu o arwyddocâd yr aberth ar yr allor? 19Felly beth dw i'n geisio'i ddweud? – fod bwyta beth sydd wedi'i offrymu i eilun-dduwiau yn golygu rhywbeth, neu fod yr eilun ei hun yn rhywbeth? 20Na, dweud ydw i mai cael eu hoffrymu i gythreuliaid mae'r aberthau yn y pen draw, nid i Dduw; a dw i ddim am i chi gael dim i'w wneud â chythreuliaid.10:20 gw. Deuteronomium 32:17 (LXX) 21Dydy hi ddim yn iawn i chi yfed o gwpan yr Arglwydd ac o gwpan pwerau cythreulig ar yr un pryd. Allwch chi ddim bwyta wrth fwrdd yr Arglwydd ac wrth fwrdd cythreuliaid. 22Ydyn ni wir eisiau “gwneud yr Arglwydd yn eiddigeddus”10:22 Deuteronomium 32:21 Ydych chi'n meddwl eich bod chi'n gryfach nag e?\nRhyddid y crediniwr\n23“Rhyddid i wneud beth dw i eisiau,” meddech chi. A dw i'n ateb, “Dydy popeth ddim yn dda i chi.” Er bod rhyddid i mi wneud beth dw i eisiau, dydy popeth ddim yn adeiladol. 24Ddylen ni ddim ceisio'n lles ein hunain, ond lles pobl eraill.\n25Dych chi'n gallu bwyta bopeth sy'n cael ei werthu yn y farchnad gig heb ofyn cwestiynau, 26am mai “Duw sydd biau'r ddaear, a phopeth sydd ynddi.”10:26 Salm 24:1; 50:12; 89:12 27Ac os ydy rhywun sydd ddim yn Gristion yn gwahodd rhai ohonoch chi am bryd o fwyd, a chithau eisiau derbyn y gwahoddiad, gallwch fwyta popeth sy'n cael ei roi o'ch blaen – does dim rhaid gofyn cwestiynau. 28Ond os ydy rhywun yn dweud, “Mae hwn wedi cael ei offrymu yn aberth,” dylech beidio ei fwyta. Gwnewch hynny er mwyn y person a ddwedodd wrthoch chi, a lles y cydwybod – 29cydwybod y person hwnnw dw i'n ei olygu, nid eich cydwybod chi. “Ond pam ddylai fy rhyddid i gael ei glymu gan gydwybod rhywun arall?” meddech chi. 30“Os dw i'n diolch i Dduw am y bwyd o mlaen i, pam dylwn i gael enw drwg am ei fwyta?” 31Dyma pam: Wrth fwyta ac yfed, neu wneud unrhyw beth arall wir, dylech chi anrhydeddu Duw. 32Ac mae hynny'n golygu osgoi gwneud niwed i bobl eraill – yn Iddewon, yn bobl o genhedloedd eraill, neu'n bobl sy'n perthyn i eglwys Dduw. 33Dyna dw i'n ceisio'i wneud – dw i'n ystyried beth sy'n gwneud lles i bawb arall. Yn lle meddwl beth dw i fy hun eisiau, dw i'n meddwl am bobl eraill. Dw i eisiau iddyn nhw gael eu hachub!


Bulova mens gold watch with diamonds - Ak3\nBulova mens gold watch with diamonds in Men's Watches\nmichael kors men's gold watch with diamonds\nmens gold watches armani\nmens gold armani watch sale\nSmart mens Bulova gents dress watch in PVD rose...\nBulova Mens Vintage 97B147 is a functional and...\nStylish gents Bulova Accutron II watch, featuring...\nBulova Precisionist 98G256 is an amazing and...\nSleek and sophisticated, this Bulova Classic...\nPryd bynnag y byddwch yn dewis darn newydd o jewelry, meddyliwch am eich cyfrannau a pha mor dda y bydd y darn yn gweithio gyda nhw. Gwybod beth rydych yn chwilio amdano, pan fyddwch yn mynd yn gyntaf at y siop. Os ydych yn paratoi'n dda ar gyfer eich ymweliad â'r gemydd, byddwch yn llai tebygol bulova mens gold watch with diamonds o wneud pryniadau impulse dylai'r cyfle yn codi. Cael cynllun a chadw ato, i wneud yn siŵr eich bod yn aros yn y gyllideb ac ar y trywydd iawn. Bob amser yn cadw eich holl jewelry trefnu mewn ffordd sy'n gwneud synnwyr i chi.Mam perlog yn ddewis poblogaidd ar gyfer jewelry am ei fod yn cynnig yr holl harddwch a iridescence o berlau ffansi am bris is o lawer, a gellir ei gerfio mewn nifer fawr o siapiau. Gellir ei hadennill gan lawer o bulova mens gold watch with diamonds organebau ac yn ffynhonnell boblogaidd iawn yn gragen abalone ar hyn o bryd. Mae un siâp poblogaidd yw blodyn hibiscus. Pan fyddwch yn prynu gemwaith sy'n hongian a hangs, cofiwch y gyllideb ychydig o arian ac amser ar gyfer dewis cadwyn da.Ond nid oes rhaid iddo fod yn y darn fanciest yn ffenestr y siop gemwaith. Gall darn syml o jewelry yn berffaith i'w roi. Gall Mae'r erthygl hon yn eich helpu i ddod o hyd dim ond y jewelry hawl i ddangos sut rydych yn teimlo. Gall jewelry Vintage mewn gwirionedd yn gwneud atodion ffasiwn gwych. Nid oes rhaid iddo fod yn jewelry eich nain yn mwyach. Gwnewch ddarn datganiad drwy arddangos mwclis vintage neu bâr o clustdlysau vintage.Vintage yn ymddangos i fod yr holl rage newydd ac mae bron pob siop allan yna yn ymddangos i fod yn gwerthu darnau vintage ysbrydoli. Pam prynu "ddarnau hysbrydoli" pan gallwch brynu y peth go iawn am ffracsiwn o'r gost. Gwnewch yn siŵr eich bod yn gwybod beth i chwilio amdano wrth brynu jewelry platinwm. Mae angen Platinwm i fod o leiaf 95% pur er mwyn iddo gael ei ystyried blatinwm go iawn. Os yw'n is ei fod yn aloi platinwm. Hefyd, byddwch yn ymwybodol y gall blatinwm datblygu patina, y mae llawer o bobl yn teimlo yn rhoi jewelry golwg hynafol 'n glws.


Mae Hafren Dyfrdwy yn cynnal Digwyddiad Agored Cyntaf i Gyflenwyr yn Wrecsam\nMae Hafren Dyfrdwy (Severn Dee) y cwmni Gwasanaeth Dwr a Dŵr Gwastraff, sy’n cwmpasu ardal Wrecsam a Phowys yn cynnal Cynhadledd Cyflenwyr dydd Iau yr 2ail o Ragfyr yn westy'r Ramada Plaza yn Wrecsam.\nBydd y gynhadledd, a gynhelir gan CFO Hafren Dyfrdwy, Helen Miles, yn cynnig cipolwg ar yr hyn y maent yn ei wneud a'r rôl y mae cyflenwyr yn ei chwarae i'w cefnogi.\nWedi’i gynllunio ar gyfer cyflenwyr presennol a darpar gyflenwyr yn y dyfodol i Hafren Dyfrdwy, gall cyflenwyr a busnesau lleol ddisgwyl darganfod mwy am eu huchelgeisiau mewn nifer o feysydd amserol iawn megis cynaliadwyedd a phrofiad y cwsmer.\nBydd y gynhadledd hefyd yn gyfle gwych i gyflenwyr ymgysylltu’n uniongyrchol a Hafren Dyfrdwy ac archwilio cyfleoedd i gydweithredu yn y dyfodol mewn meysydd posibl dros y 2-3 blynedd nesaf.\nSesiwn hanner diwrnod fydd y gynhadledd. Mae niferoedd yn gyfyngedig ac yn cael eu cynnig ar sail y cyntaf i’r felin. Oes oes gennych ddiddordeb mewn ymuno a’r gynhadledd, cliciwch yma i archebu’ch lle erbyn 5yh, dydd Gwener 19 Tachwedd.\nI ddarganfod mwy am y gynhadledd cysylltwch â internalcommunications@severntrent.co.uk


Newyddion - Rheithfarn o farwolaeth trwy ddamwain\nDiweddarwyd 19:36 Rheithfarn o farwolaeth trwy ddamwain\nParc coffa i ferch a laddwyd gan glwyd 'Gallai'r clwydi hyn ladd pobl' 'Angen sicrhau diogelwch giatiau'\nCofnodwyd rheithfarn o farwolaeth trwy ddamwain yn achos merch fach bump oed gafodd ei gwasgu gan glwyd drydanol ger ei chartref ym Mhen-y-bont yng Ngorffennaf 2010. Fe glywodd y rheithgor nad oedd y glwyd y bu Karolina Golabek yn chwarae arni, wedi ei gosod yn iawn ac nad oedd y cyfarpar diogelwch wedi eu harchwilio.\nRoedd teulu Karolina newydd symud i Ben-y-bontar Ogwr o Wlad Pwyl.\nClywodd y rheithgor i'w thad weld am y tro olaf am 4pm y diwrnod tyngedfenol.\nCafodd ei hachub gan un o drigolion flatiau Brook Court hanner awr yn ddiweddarach.\nAed a hi i Ysbyty Tywysoges Cymru ym Mhen-y-bont ar Ogwr lle bu farw. Mwy Am y Stori Hon\nParc coffa i ferch a laddwyd gan glwyd 08 AWST 2011, NEWYDDION 'Gallai'r clwydi hyn ladd pobl' 23 TACHWEDD 2010, NEWYDDION 'Angen sicrhau diogelwch giatiau'\n02 MEDI 2010, NEWYDDION Cwest merch laddwyd gan giât\n13 GORFFENNAF 2010, NEWYDDION Teyrnged teulu i ferch 05 GORFFENNAF 2010, NEWYDDION Cysylltiadau Rhyngrwyd\nCyngor Tref Pen-y-bont-ar-Ogwr (Saesneg) Y Loteri Genedlaethol (Saesneg)